open-index/open-wikipedia-markdown huggingface dataset:
సీమ (నటి)

**సీమ**  భారతీయ సినిమా నటి. ఆమె సుమారు 250 మలయాళ, తొమ్మిది తమిళ, ఏడు తెలుగు, మూడు కన్నడ, ఒక హిందీ సినిమాలో నటించింది. ఆమె ప్రస్తుతం కూడా క్రియాశీలకంగా చిత్రపరిశ్రమలో కొనసాగుతుంది.
## జీవితం
ఆమె తమిళ చిత్రసీమలో తన 14వయేట నృత్యకారిణిగా జీవితం ప్రారంభించింది. ఆమె కథానాయకిగా జీవితాన్ని లీసా బాబీ యొక్క చిత్రం "నిఝలె నీ సాక్షి" తో ప్రారంభించింది. కానీ ఈ సినిమా అర్థాంతరంగా ఆగిపోయింది. (ఈ సినిమా తరువాత "విధుబాల" కథానాయకిగా పూర్తిచేయబడినది.) ప్రముఖ నటుడు విజయన్ ఆమెకు "నిఝలె నీ సాక్షి" చిత్ర నిర్మాణ సమయంలో "సీమ" అని నామకరణం చేసాడు.

ఆమె తన 19వ యేట మలయాళ చిత్రసీమలో మొదటి సినిమా "అవలెదు రవుకై" ద్వారా కథానాయకిగా ప్రవేశించింది. ఈ చిత్రం ఐ.వి.శశి దర్శకత్వంలో రూపొందినది. ఆమె కేరళలో ప్రసిద్ధ నటుడైన జయన్ తో కలసి అనేక చిత్రాలలో నటించింది. కేరళలో ఈ జంట ప్రసిద్ధ జంటగా పేరుగాంచింది. ఆమె చిత్రసీమకు పశ్చిమాది ప్యాషన్ దుస్తులైన మినీ స్కర్ట్స్, బెల్ బోటం ప్యాంట్లు, స్లివ్ లెస్ టీ షర్టులను మలయాళ సినిమాలే ప్రవేశాపెట్టింది. ఆ కాలంలో చీర, జాకెట్టు అనే వస్త్రధారణ మాత్రమే కథానాయికలకు ఉండేది. ఆమె  "మహాయానం" అనే మలయాళ సినిమాలో నటించిన తరువాత కొంతకాలం విరామం తీసుకొని 1988 వరకు నటనా ప్రస్థానాన్ని కొనసాగించింది. ఆమె మరలా 1998లో "ఒలెంపియాన్ అంటోనీ ఆడం" చిత్రం ద్వారా మరల క్రియాశీలం గా మారింది. ఆమె 1984, 1985 లలో కేరళ రాష్టృఅ ఫిలిం ఉత్తమ నటి పురస్కారాన్ని అందుకుంది. ఆమె జీవిత చారిత్ర పై దిదీ దామోదరన్ అనే ప్రముఖ రచయిత 2011 లో "విశుధ శాంతి" అనే పుస్తకాన్ని ప్రచురించాడు. ఆమె సన్ టెలివిజన్ సీరియల్ "తంగం" లో నాచియార్ అనే ప్రసిద్ధమైన పాత్రను పోషించింది. ఆమె చెన్నై లో జరిగిన 59వ ఐడియా ఫిలింఫేర్ ఫెస్టివల్ లో జీవిత కాల సాఫల్య పురస్కారాన్ని అందుకుంది.
## వ్యక్తిగత జీవితం
ఆమె చెన్నైలో స్థిరపడిన మలయాళీ దంపతులైన మాధవన్ నంబియార్, వాసంతి లకు చెన్నైలోని పురసవాలకం ప్రాంతంలో  జన్మించింది. ఆమె తండ్రి మద్రాసులోని టి.వి.ఎస్.పార్సెల్ లో పనిచేసేవాడు. ఆయన ఆమె తల్లిని తాను 7 యేండ్ల వయసు ఉన్నప్పుడు విడాకులిచ్చాడు. ఆయన  మరల వివాహమాడాడు. ఆమె తన తల్లితో పాటు ఉండి కోడంబక్కం వద్ద చూలైమేడులో పెరిగింది. ఆమెకు ఇద్దరు సవతి తమ్ముళ్ళు, ఒక సవతి చెల్లెలు ఉంది.  ఆమె ప్రాథమిక విద్యను చెన్నైలోని పి.ఎన్.ధావన్ ఆదర్శ విద్యాలయంలో జదివింది.

ఆమెకు ప్రముఖ మలయాళ దర్శకుడు ఐ.వి.శశి తో ఆగస్టు 28, 1980లో వివాహం జరిగింది. ఆ జంటకు కుమార్తె అను, కుమారుడు అని శశి జన్మించారు.

ప్రముఖ నటుడు విజయన్ ఆమెకు చిత్ర పరిశ్రమలో  "సీమ" అనే నామకరణం చేసాడు.
## పురస్కారాలు
**కేరళ రాష్ట్ర చిత్ర పురస్కారాలు**
*1984: ఉత్తమ నటి - *Aksharangal*, *Aalkuttathil Thaniye*
*1985:  ఉత్తమ నటి - *Anubandham*
**ఫిలిం ఫేర్ పురస్కారాలు**
*1983:  ఉత్తమ నటి - *Aaroodam*
*1984:  ఉత్తమ నటి - *Aksharangal*, *Aalkuttathil Thaniye*
*1985:  ఉత్తమ నటి - *Anubandham*
*2011: జీవిత కాల సాఫల్య పురస్కారం 

## సినిమాల జాబితా
* అంగడిబొమ్మ
* అందగాడు
* కాళి (1980)
* కేటుగాడు
* సంసారం సంతానం (1981)
* తొలికోడి కూసింది (1981)
* తాతయ్య ప్రేమలీలలు
* మంచు కొండలు (1982)

## మూలాలు

## ఇతర లింకులు
* 

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:జీవిస్తున్న ప్రజలు
వర్గం:1957 జననాలు
వర్గం:హిందీ సినిమా నటీమణులు
వర్గం:టెలివిజన్ నటీమణులు
వర్గం:తమిళనాడు సినిమా నటీమణులు
వేయిలింగాల కోన

**వేయిలింగాల కోన** ప్రముఖ శైవక్షేత్రమైన శ్రీకాళహస్తికి సమీపంలోని ఒక దేవాలయం, ఒక చిన్న జలపాతం. ఈ ఆలయంలో ఒకే శివలింగంపై చెక్కిన వేయి లింగాలను గమనించవచ్చు. ఈ మూర్తిని యక్షేశ్వర స్వామి అని కూడా అంటారు. ఈ ఆలయం తిరుపతి నుంచి సుమారు 45 కిలోమీటర్ల దూరంలోనూ, శ్రీకాళహస్తి ఆలయం నుంచి సుమారు పదికిలోమీటర్ల దూరంలోనూ ఉంది. ఈ ఆలయాన్ని చేరుకోవడానికి ముందుగా ఆటోలు, బస్సులు లేదా స్వంత వాహనాల్లో రామాపురం గ్రామాన్ని చేరుకోవాలి. ఆ గ్రామాన్ని దాటిన తర్వాత ఒక కొండను ఎక్కి దిగి మరల కొండ ఎక్కితే ఈ ఆలయం దర్శనమిస్తుంది. ఆలయం పక్కనే ఓ జలపాతం కూడా ఉంది. ఈ ప్రదేశాన్ని సందర్శించడానికి మహాశివరాత్రి పర్వదినాల్లో ఎక్కువగా భక్తులు వస్తూ ఉంటారు.

ఇక్కడి జలపాతంలోని నీళ్ళకు అనారోగ్యాల్ని, ముఖ్యంగా చర్మ వ్యాధులను నయం చేసే గుణముందని సందర్శకుల విశ్వాసం. కాబట్టి ఇక్కడికి వచ్చిన వారు ఎక్కువమంది జలపాతంలో స్నానం చేయడం ఆనవాయితీ. వర్షాకాలంలోనూ, దాని తరువాత కొద్ది నెలలు ఈ ప్రాంతాన్ని సందర్శించడానికి అనువైన సమయం.
 
## మూలాలు

## బయటి లింకులు
* యూట్యూబులో వేయిలింగాల కోన జలపాత దృశ్యం

వర్గం:పర్యాటక ప్రదేశాలు
వర్గం:చిత్తూరు జిల్లా పర్యాటక ప్రదేశాలు
వర్గం:ఆంధ్రప్రదేశ్ పర్యాటక ప్రదేశాలు
వర్గం:శ్రీకాళహస్తి
మేవార్

**మేవాడ్ లేదా మేవార్**  అనేది పశ్చిమ భారతదేశంలోని రాజస్థాన్ రాష్ట్రంలోని ప్రదేశం.  రాజ్ పుత్ ల రాజ్యం ఇది.  రాజస్థాన్, గుజరాత్,  మధ్యప్రదేశ్ రాష్ట్రాల్లోని ఇప్పటి భిల్వారా,  చిత్తోర్ గఢ్, రాజ్ సమంద్, ఉదయపూర్ ప్రాంతాలు కలిపి అప్పటి మేవాడ్ రాజ్యం. కొన్ని శతాబ్దాల కాలం పాటు మేవాడ్ సామ్రాజ్యం లేదా ఉదయపూర్ సామ్రాజ్యంగా రాజ్ పుత్ రాజుల పాలనలో ఉంది. ఆ తరువాత బ్రిటిష్ పరిపాలనలో ఒక రాచరిజ రాజ్యంగా ఉంది. దీని అసలు పేరు మేధ్ పాత్. శివుని పేరైన మేధాపతేశ్వర్ అనే పేరు నుంచి వచ్చింది. కాల క్రమంలో మేవార్ అనీ మేవాడ్ అని పిలవడం మొదలైంది. ఈ రాజ్యం ఆరావళీ పర్వతాలలో ఉంది. ఆ పర్వతాలు మేవాడ్ కు వాయవ్యాన ఉన్నాయి. ఉత్తరంలో అజ్మేర్ ఉండగా, గుజరాత్, రాజస్థాన్ లోని వగద్ ప్రదేశాలు దక్షిణంలోనూ, మధ్యప్రదేశ్ లోని మాళ్వా ప్రాంతం ఆగ్నేయ దిశలోనూ, రాజస్థాన్ లోని హడోటీ ప్రదేశం తూర్పులోనూ ఉన్నాయి.

## భౌగోళిక అంశాలు
మేవాడ్ రాజ్య ఉత్తర ప్రదేశం ఏటవాలుగా ఉంటుంది. అక్కడ బెడచ్, బనస్ అనే నదులు, వాటి ఉపనదులు ప్రవహిస్తున్నాయి. యమనా నదికి ఉపనది అయిన చంబల్ రాజ్యానికి వాయవ్య ప్రాంతంలో ప్రవహిస్తోంది. దక్షిణ ప్రాంతం పర్వతమయంగా ఉండి, బనస్ నది, దాని ఉపనదులను విడదీస్తోంది. ఈ ప్రాంతం నుంచే సబర్మతీ, మాహీ నదులు, వాటి ఉపనదులూ గుజరాత్ రాష్ట్రంలోని ఖంభట్ ప్రాంతంలోకి ప్రవహిస్తాయి. ఈ రాజ్యానికి వాయవ్య దిశలో ఆరావళీ పర్వతాలు సహజ సరిహద్దుగా ఉంటుంది. ఈ పర్వతాల్లో దొరికే మార్బుల్, కోటా రాళ్ళు అక్కడి వారు తమ ఇళ్ళు నిర్మించుకునేందుకు సంప్రదాయంగా వాడుతూ వస్తున్నారు.

ఈ ప్రాంతంలో కతైవర్-గిర్ అడవులు ఉన్నాయి. అలాగే జైసమంద్, కుంభల్గడ్, బస్సీ, సీతామాతా వన్యప్రాణుల అభయారణ్యాలు కూడా ఈ ప్రాంతంలో విస్తరించి ఉన్నాయి.

మేవాడ్ ప్రాంతం అతి ఎక్కువ ఉష్ణ వాతావరణం కలిగినది. సంవత్సరానికి 660 మిల్లీ మీటర్ల వర్షపాతం నమోదు అవుతుంది ఇక్కడ. ఈ రాజ్య నైరుతి ప్రాంతంలో వర్షపాతం ఎక్కువ కాగా, ఈశాన్య ప్రాంతంలో తక్కువ నమోదు అవుతుంది. నైరుతీ రుతుపవనాల సమయంలో జూన్ నుండి సెప్టెంబరు మధ్యకాలంలో ఎక్కువగా ఇక్కడ వర్షాలు పడతాయి.

## చరిత్ర
thumb|మేవాడ్ రాజ్య మ్యాప్
ఉదయపూర్ రాజ్యాన్నే మేవాడ్ సామ్రాజ్యం అని కూడా అంటారు. బ్రిటీష్ పరిపాలనా సమయంలో ఇది ఒక రాచరిక రాజ్యంగా ఉండేది.

సా.శ. 530లో మేవాడ్ రాజ్యం మొదలైంది. తరువాతి కాలంలో ఎక్కువగా అప్పటి దాని రాజధాని అయిన ఉదయపూర్ పేరుతోనే పిలిచేవారు. 1568లో అక్బర్ చిత్తోర్గడ్ ను గెలుచుకున్నారు. అది అప్పటి మేవాడ్ రాజ్యానికి రాజధానిగా ఉంది. అప్పట్నుంచీ దాదాపు 150ఏళ్ళ పాటు మొఘల్ రాజుల పరిపాలనలోనే ఉంది. 1949లో భారతదేశంలో కలిసేటప్పటికీ మేవాడ్ ను చట్టరీ రాజ్ పుత్ లు పరిపాలిస్తున్నారు. మోరి, గుహిలోట్, సిసోడియా వంశాల వారు దాదాపు 14000 ఏళ్ళ పాటు ఈ ప్రాంతాన్ని పరిపాలించారు. సిసోడియా రాజపుత్ వంశం పరిపాలించే సమయానికి మేవాడ్ రాజధాని చిత్తోర్ గడ్ గా ఉంది.

## మహారాణా పేరుకు చరిత్ర
మేవాడ్ రాజులు మహారాజా అనే పదానికి బదులు మాహారాణా (మంత్రి) అనే పదాన్నే ఉపయోగించేవారు. ఈ ప్రాంతానికి నిజమైన మహారాజు శివుడు అని వారి భావం. అక్కడ ఏక్ లింగ్ జీ పేరుతో కొలువై ఉన్న శివుడే ఆ రాజ్యానికి అసలైన రాజు అని పరిపాలించే రాజు ఆయనకు మంత్రి అన్న భావనతో వారు మహారాణా బిరుదునే వాడేవారు.

## ఇతర వివరాలు
1516లో మేవాడ్ యువరాజు భోజ్‌రాజ్‌తో మీరాబాయి వివాహం జరిగింది.

## మూలాలు

## వెలుపలి లంకెలు

వర్గం:రాజస్థాన్
నీటి మిల్లు

**నీటి మిల్లు** (**Watermill** - **వాటర్‌మిల్**) అనేది నీటి ప్రవాహ శక్తిని ఉపయోగించుకొని నడుచు మిల్లు. పిండి చేయడం, రుబ్బడం, దంచడం వంటి యాంత్రిక ప్రక్రియ నడచేందుకు ఇది ఒక నీటి చక్రం లేదా నీటి టర్బైన్ ఉపయోగించే నిర్మాణ పద్ధతిని కలిగి ఉంటుంది, ఇటువంటి నిర్మాణ పద్ధతి కలిగివున్నందునే దీనిని నీటి మిల్లు అంటారు.

పిండి, కలప, కాగితం, వస్త్రాలు మరియు అనేక లోహ ఉత్పత్తులతో సహా అనేక పదార్థ వస్తువుల ఉత్పత్తిలో ఇటువంటి ప్రక్రియలు అవసరం. ఈ వాటర్ మిల్లులలో గ్రిస్ట్‌మిల్లులు, సామిల్లులు, పేపర్ మిల్లులు, టెక్స్‌టైల్ మిల్లులు, హామరింగ్ మిల్లులు, ట్రిప్ హామరింగ్ మిల్లులు, రోలింగ్ మిల్లులు మరియు వైర్ డ్రాయింగ్ మిల్లులు ఉండవచ్చు.

వాటర్‌మిల్‌లను వర్గీకరించడానికి ఒక ప్రధాన మార్గం వీల్ ఓరియంటేషన్ (నిలువు లేదా క్షితిజ సమాంతర), ఒకటి గేర్ మెకానిజం ద్వారా నిలువు వాటర్‌వీల్ ద్వారా శక్తిని పొందుతుంది మరియు మరొకటి అటువంటి యంత్రాంగం లేకుండా క్షితిజ సమాంతర వాటర్‌వీల్‌తో అమర్చబడి ఉంటుంది. మునుపటి రకాన్ని, నీరు వీల్ ప్యాడిల్స్‌ను ఎక్కడ తాకుతుందో దాని ఆధారంగా, అండర్‌షాట్, ఓవర్‌షాట్, బ్రెస్ట్‌షాట్ మరియు పిచ్‌బ్యాక్ (బ్యాక్‌షాట్ లేదా రివర్స్ షాట్) వాటర్‌వీల్ మిల్లులుగా మరింత ఉపవిభజన చేయవచ్చు. వాటర్ మిల్లులను వర్గీకరించడానికి మరొక మార్గం వాటి స్థానం గురించి ఒక ముఖ్యమైన లక్షణం ద్వారా: అలల మిల్లులు అలల యొక్క కదలికను ఉపయోగిస్తాయి.

## మూలాలు

## బయటి లింకులు
* నీటి మిల్లు ప్రదర్శన యూట్యూబ్ లో

* Mill database with over 10000 European mills
* The International Molinological Society (TIMS)
* The Society for the Preservation of Old Mills (SPOOM)
* U.S. mill pictures and information 
* Watermills in Norfolk, England
* Mills in Hampshire, England
* Windmills and watermills of the East Grinstead area 

వర్గం:నీటి మిల్లులు
వర్గం:జలశక్తి
వర్గం:యంత్రాలు
శ్రీ లక్ష్మీ నరసింహ దేవాలయం, వేపంజేరి

**శ్రీ లక్ష్మీ నరసింహ దేవాలయం** చిత్తూరు జిల్లా వేపంజేరిలో ఉన్న ఒక దేవాలయం. శ్రీమహావిష్ణువు నరసింహ స్వామి రూపంలో లక్ష్మీదేవీ సమేతంగా ఇక్కడ కొలువై ఉన్నాడు. ఇక్కడ ప్రధాన ఆలయం పరిధిలో 21 ఆలయాల సముదాయం ఉండటం గమనార్హం. ఈ దేవాలయం జిల్లా ప్రధాన పట్టణమైన చిత్తూరు నుంచి సుమారు 15 కిలోమీటర్ల దూరంలో ఉంది.

## చరిత్ర
ఈ ఆలయం గురించి చరిత్రలో మొట్టమొదటగా సా.శ. 1178 - 1218 సంవత్సరాల మధ్యలో కనిపిస్తున్నది. అప్పట్లో ఈ ప్రాంతాన్ని మూడవ కులోత్తుంగ చోళుడు ఈ ప్రాంతాన్ని పరిపాలించాడు. 14, 15 వ శతాబ్దాల్లో ఫ్రెంచి వారు ఈ ప్రాంతాన్ని పరిపాలిస్తున్నప్పుడు ఆలయ పరిస్థితి బాగా దిగజారిపోయింది. మరల 1986 లో కోమండూరు కుటుంబం వారు దీన్ని పల్లవుల నిర్మాణశైలిలో జీర్ణోద్ధరణ గావించారు. ప్రతియేడు జరిగే బ్రహ్మోత్సవాలకు ఇక్కడ యాత్రికులు పెద్ద ఎత్తున వస్తుంటారు.

వేపంజేరి అసలు పేరు వే పంచ హరి. అంటే మానవుడు తెలిసీ తెలియక చేసే పాపాలను హరించే క్షేత్రం కనుక వేపంచహరి అని పేరు వచ్చింది. ఇది కాలక్రమేణా వేపంజేరిగా మారింది. ఈ ఆలయ ప్రాంగణంలో 21 అడుగుల శ్రీ మహావిష్ణువు దశావతార విగ్రహం ఉంది. అలాగే చిత్తూరు జిల్లాలో గల ఏకైక అష్టలక్ష్మిదేవాలయం ఇక్కడే ఉండటం విశేషం.

## పూజలు
విష్ణువుకు ప్రీతిపాత్రమైన మాఘమాస పౌర్ణమి వేడుకలు నిర్వహిస్తారు.

## సౌకర్యాలు
భక్తుల విడిదికోసం తక్కువ అద్దెతో గృహాలు నిర్మించారు. ప్రతి ఆదివారం ఆలయంలో అన్నదానం నిర్వహిస్తున్నారు. ఉత్సవాలు జరిగే సమయాల్లో భక్తులకోసం ప్రత్యేక వైద్యశిబిరాలు నిర్వహిస్తున్నారు. పేదలు వివాహాలు చేసుకొనేందుకు కల్యాణ మండపాన్ని ఉచితంగా ఇస్తున్నారు.

## మూలాలు

వర్గం:ఆంధ్రప్రదేశ్ దేవాలయాలు
ప్రభు

**ప్రభు** (జననం 1956 డిసెంబరు 27) ప్రముఖ దక్షిణభారత సినీ నటుడు. ఇతను ఎక్కువగా తమిళ సినిమాల్లో నటించాడు. తెలుగు, మలయాళ, హిందీ సినిమాల్లో కూడా నటించాడు. తమిళంలో ప్రముఖ నటుడైన శివాజీ గణేశన్ ఇతని తండ్రి. చంద్రముఖి, డార్లింగ్ లాంటి సినిమాలతో తెలుగు ప్రేక్షకులకు సుపరిచితుడు.

## వ్యక్తిగత జీవితం
ప్రభు డిసెంబరు 27, 1956న చెన్నైలో జన్మించాడు. అతని తండ్రి సుప్రసిద్ధ తమిళ నటుడు, *నడిగర్ తిలకం* బిరుదాంకితుడైన శివాజీ గణేశన్. ప్రభు కూడా తండ్రితో కలిసి *అగ్ని నక్షత్రం*, *అంజలి* అనే సినిమాల్లో నటించాడు. ఆయన కొన్ని తెలుగు సినిమాల్లో కూడా నటించాడు. తల్లి కమల. కొడుకు విక్రం ప్రభు కూడా నటుడే. కూతురు ఐశ్వర్య ప్రభు.

## సినిమాలు
ప్రభు నటించిన తెలుగు సినిమాలు.
* చంద్రముఖి
* డార్లింగ్
* తూనీగ తూనీగ (2012)
*మిస్టర్ ప్రేమికుడు (2021)
* నేనే వస్తున్నా (2022)
* రంగ రంగ వైభవంగా (2022)
* గుడ్ బ్యాడ్ అగ్లీ (2025)

## మూలాలు

## బయటి లింకులు
* ప్రభు వ్యక్తిగత వెబ్ సైటు
* 

వర్గం:తెలుగు సినిమా నటులు
వర్గం:తమిళ సినిమా నటులు
వర్గం:1956 జననాలు
సొంతం

**సొంతం** 2002 లో శ్రీను వైట్ల దర్శకత్వంలో విడుదలైన సినిమా. ఆర్యన్ రాజేష్, నమిత ఇందులో ప్రధాన పాత్రలు పోషించారు.

## కథ
వంశీ (ఆర్యన్ రాజేష్), నందు (నమిత), బోస్ (రోహిత్) ముగ్గురూ చిన్ననాటి స్నేహితులు. వీరిలో వంశీ, నందు బాగా దగ్గరిగా మసలుకుంటూ ఉంటారు. బోస్ నేహ అనే అమ్మాయితో ప్రేమలో పడతాడు. అదే విషయం బోసు వంశీతో చెబితే వారి ప్రేమ గెలవదనీ చాలా ప్రేమ కథల్లాగే అది కూడా విఫలమవుతుందనీ కొట్టి పడేస్తాడు. అంతే కాకుండా ప్రేమ కంటే స్నేహం గొప్పదనీ, ప్రేమ వల్ల స్నేహం చెడిపోతుందనే అభిప్రాయం వ్యక్తం చేస్తాడు. ఆ విషయం తెలుసుకున్న నందు తనకు వంశీ మీద ప్రేమ ఉన్నా అతనికి చెబితే తమ స్నేహం చెడిపోతుందని తన మనసులోనే దాచుకుంటుంది.

ఒకసారి వంశీ తన తండ్రి వ్యాపార వ్యవహారాలు చక్కబెట్టడానికి న్యూజీలాండ్ వెళ్ళాల్సి వస్తుంది. అక్కడ అతనికి పదే పదే నందూ గుర్తుకు రావడంతో తనకు కూడా నందు మీద ప్రేమ ఉందని గుర్తిస్తాడు. కానీ తను తిరిగివచ్చేసరికి నందుకు వేరే అబ్బాయితో నిశ్చితార్థం జరిగిపోయి ఉంటుంది. చివరికి వారిద్దరూ కలుసుకున్నారన్నదే మిగతా కథ.

## తారాగణం
* ఆర్యన్ రాజేష్
* నమిత
* సునీల్
* రోహిత్
* ఎమ్మెస్ నారాయణ
* చిత్రం శ్రీను
* నేహా పెండ్సే బయాస్
* ఝాన్సీ
* తనికెళ్ళ భరణి
* ఆలీ
* వేణుమాధవ్
* చిన్నా
* ధర్మవరపు సుబ్రహ్మణ్యం
* ఆషా సైని
* నరేష్
* రజిత
* తెలంగాణ శకుంతల
* రామచంద్ర
## పాటల జాబితా
సొంతం, రచన: సిరివెన్నెల సీతారామశాస్త్రి, గానం.టిప్పు.

తెలుసునా, రచన: సిరివెన్నెల సీతారామశాస్త్రి, గానం.కె ఎస్ చిత్ర

ఎప్పుడో , రచన:సిరివెన్నెల సీతారామశాస్త్రి, గానం.మల్లిఖార్జున్

ఏనాటి వరకు , రచన: సిరివెన్నెల సీతారామశాస్త్రి, గానం.షాన్ , సుమంగళి

అక్కడో , ఇక్కడో, రచన: రవికిరణ్, గానం.మాల్గుడి శుభ

నాయుడో నాయుడో, రచన: కులశేఖర్ , గానం.దేవీశ్రీ ప్రసాద్

ఎప్పుడో(ఫిమేల్ వాయిస్) రచన:సిరివెన్నెల సీతారామశాస్త్రి, గానం.సుమంగళి

మ్యూజిక్ బిట్ , ఇన్స్ట్రుమెంటల్.

## మూలాలు

వర్గం:తెలుగు ప్రేమకథా సినిమాలు
వర్గం:శ్రీను వైట్ల దర్శకత్వం వహించిన సినిమాలు
వర్గం:సునీల్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:తనికెళ్ళ భరణి సినిమాలు
వర్గం:ఆలీ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
ఈడు గోల్డ్ ఎహె

**ఈడు గోల్డ్ ఎహె ** 2016లో విడుదలైన తెలుగు హాస్య సినిమా.
## కథ
బంగార్రాజు పని వెతుక్కుంటూ విజయవాడ చేరుకుంటాడు. అతన్ని పనిలో పెట్టుకునే వారికి కష్టాలు ఎదురవుతుంటాయి. ఆ విషయం తెలియక బంగార్రాజును పనిలో పెట్టుకుంటాడు నారదరావు(పృథ్వీ) . అయితే అతని కష్టాలు మొదలై ఆఫీస్‌ మూత పడుతుంది. దాంతో బంగార్రాజు హైదరాబాద్‌కు పనికోసం వచ్చినప్పుడు అక్కడ స్కూల్‌ టీచర్‌(జయసుధ) పరిచయం అవుతుంది. బంగార్రాజును తన పెద్దకొడుకుగా భావిస్తుంది. జయసుధ చిన్న కొడుకు శ్రీనివాస్‌ పనిచేసే కంపెనీలోనే బంగార్రాజు పనికి కుదురుతాడు. ఈ క్రమంలో బంగార్రాజు గీత(సుష్మారాజ్‌)తో ప్రేమలో పడతాడు. కథ ఇలా నడుస్తుండగా తనలా ఉండే సునీల్‌ వర్మ కారణంగా బంగార్రాజుకు కష్టాలు ఎదురవుతాయి. మహదేవ్‌(పునీత్‌ ఇస్సార్‌) క్రికెట్‌ బెట్టింగ్‌లో సంపాదించిన డబ్బులను డైమండ్స్‌గా మార్చి ఓ ప్రదేశంలో దాస్తాడు. ఆ ప్లేస్‌, మహదేవ్‌, అతని కొడుకు సహదేవ్‌(చరణ్‌దీప్‌)కు మాత్రమే తెలుసు. సహదేవ్‌ ఇంట్లోకి చొరబడిన సునీల్‌వర్మ డైమండ్స్‌ ఉండే విగ్రహాన్ని కాజేసి మహదేవ్‌, సహదేవ్‌ల దృష్టి బంగార్రాజుమీదకు మరల్చుతాడు. దాంతో బంగార్రాజు ఎలాంటి పరిస్థితులను ఎదుర్కొంటాడు? అసలు సునీల్‌ వర్మ ఎవరు? చివరకు బంగార్రాజు తన సమస్యలను అధిగమించి సునీల్‌వర్మను పట్టుకొన్నాడా? అనే విషయాలు మిగిలిన కథ.
thumb|సునీల్

## నటులు
*సునీల్
*గీతగా సుష్మా రాజ్
*రిచా పనయ్
*పృధ్వీ
*వెన్నెల కిషోర్
*పునీత్ ఇస్సార్
*పోసాని కృష్ణమురళి

## సాంకేతికవర్గం
*సమర్పణ: ఎటివి
*నిర్మాణ సంస్థ: ఎ.కె. ఎంటర్‌టైన్‌మెంట్స్‌(ఇండియా) ప్రై. లిమిటెడ్‌
*ఎడిటింగ్‌: మార్తాండ్ కె. వెంకటేష్
*చాయా గ్రహణం : దేవ్‌రాజ్‌
*సంగీతం:సాగర్ మహతి
*నిర్మాత: రామబ్రహ్మం సుంకర
*రచన, దర్శకత్వం: వీరూ పోట్ల

## మూలాలు

## లింకులు
*https://www.youtube.com/watch?v=qzaWNUPh-zQ
*చిత్ర సమీక్ష 
*ఈడు గోల్డ్ ఎహె ఛాయాచిత్రమాలిక 1
* ఈడు గోల్డ్ ఎహె ఛాయాచిత్రమాలిక 2
వర్గం:2016 తెలుగు సినిమాలు
జాగ్వార్

thumb|నిఖిల్ కుమార్ (నిఖిల్ కుమారస్వామి)
**జాగ్వార్  ** 2016 లో విడుదలైన కన్నడ డబ్బింగ్ సినిమా. కర్ణాటక రాష్ట్ర మాజీ ముఖ్యమంత్రి హెచ్. డి. కుమారస్వామి కుమారుడు నిఖిల్ గౌడ ఈ చిత్రంలో హీరో

## కథ
ఎస్‌.ఎస్‌.టీవీ చానెల్‌లో జడ్జి(రవి కాలే) హత్య లైవ్‌ టెలికాస్ట్‌ కావడంతో ప్రజలందరితో పాటు పోలీస్‌ డిపార్ట్‌మెంట్‌ అటెన్షన్‌కు గురవుతుంది. చానెల్ టి.ఆర్.పి రేటింగ్ పెరుగుతుంది. పోలీసులు హంతుకుడిని పట్టుకోవాలని ప్రయత్నించినా అతను తప్పించుకుని పారిపోతాడు. హత్య కేసును స్పెషల్ కేసుగా భావించి, డీల్‌ చేయమని సిబిఐ ఆఫీసర్‌(జగపతిబాబు)కు అప్పగిస్తారు. జగపతిబాబు కేసుకు, హంతకుడికి జాగ్వార్‌ అని పేరు పెట్టి దర్యాప్తు ప్రారంభిస్తాడు. కథ ఇలా సాగుతుండగా, సిటీలోనే పెద్ద కార్పొరేట్‌ హాస్పిటల్‌ శాంతి మెడికల్‌ కాలేజ్‌కు ఛైర్మన్‌(ఆదిత్య మీనన్‌)గా ఉంటాడు. ఇతనితో పాటు ఎస్‌.ఎస్‌ చానెల్‌ అధినేత శౌర్య ప్రసాద్‌ కూడా శాంతి మెడికల్‌ కాలేజ్‌లో పార్ట్‌‌నర్‌గా ఉంటాడు. శాంతి మెడికల్‌ కాలేజ్‌లో ఎస్‌.ఎస్‌.కృష్ణ(నిఖిల్‌కుమార్‌) ఎం.బి.బి.ఎస్‌ మొదటి సంవత్సరంలో జాయిన్‌ అవుతాడు. ఆ కాలేజ్‌లో యువకులందరికీ లీడర్‌గా ఉన్న ఆర్య(ఆదర్శ్‌) చెల్లెలు ప్రియా(దీప్తి సేథీ)ని నిఖిల్‌ ప్రేమిస్తాడు. ప్రియా కూడా నిఖిల్‌ను ప్రేమిస్తుంది. హాస్పిటల్‌లోని డబ్బుకోసం జరుగుతున్న అన్యాయాలను చూసిన ఆర్య మేనేజ్‌‌మెంట్‌కు ఎదురుతిరిగి ధర్నా చేస్తాడు. ధర్నాను ఆపడానికి వచ్చిన ఎన్‌కౌంటర్‌ శంకర్‌(సుప్రీత్‌)ను జాగ్వార్‌ చంపేస్తాడు. హత్యా స్థలానికి చేరుకున్న సిబిఐ ఆఫీసర్‌ ఫోన్‌కు ఓ మెసేజ్ వస్తుంది. చేసిన హత్యలతో పాటు కృష్ణ, ఎస్‌.ఎస్‌. చానెల్‌ అధినేత, శాంతి మెడికల్‌కాలేజ్‌ ఛైర్మన్‌, అతని కొడుకు అజయ్‌ను కూడా చంపేస్తానని ఆర్య ఫోన్‌ నుండి అందరికీ ఎం.ఎం.ఎస్‌ వస్తుంది. దాంతో అందరూ ఆర్యనే జాగ్వార్‌గా అందరినీ చంపుతున్నాడని అనుకుంటారు. కానీ కథ మలుపు తిరుగుతుంది. కృష్ణను, ఆర్య ఎందుకు చంపాలనుకుంటాడు? అసలు రామచంద్రయ్య ఎవరు? రామచంద్రయ్య, ఆర్య, కృష్ణ మధ్య రిలేషన్‌ ఏంటి? అసలు జాగ్వార్‌ హత్యలెందుకు చేస్తున్నాడు? అనే విషయాలు మిగిలిన కథ.

## నటులు
* నిఖిల్ కుమారస్వామి
* దీప్తి సతి
*జగపతిబాబు
*ఆదర్శ్ బాలకృష్ణ 
*రావు రమేశ్
*రమ్యకృష్ణ
*సంపత్ రాజ్
*ఆదిత్య మీనన్
*విద్యులేఖ రామన్
*అవినాష్
*రఘుబాబు
*సౌరవ్ లోకేష్
*సుప్రీత్
*రవి కాలే
*బ్రహ్మానందం
*ప్రశాంత్ సిద్ధి
*రాజేష్ నటరంగ
*కవితా రాధేశ్యాం
*తమన్నా భాటియా

## పాటలు
*నమ్మావే బుజ్జి తల్లి, రాహుల్ నంబియార్ 
*గెట్ సెట్ గో రెడీ , రంజిత్ 
*అందానికి సెల్ఫివే , మిఖసింఘ్ , కనికాకపూర్
*మా మా మామా సీత , కార్తీక్ , మేఘ
*మందార తైలం , దీపక్ సంజన 

## సాంకేతికవర్గం
*నిర్మాణ సంస్థ: చన్నాంభిక ఫిలింస్
*సమర్పణ: హెచ్‌.డి. కుమారస్వామి
*కథ: విజయేంద్ర ప్రసాద్‌
*చాయాగ్రహణం: మనోజ్‌ పరమహంస
*సంగీతం: యస్‌.యస్‌. తమన్‌
*కూర్పు: రూబిన్
*ఆర్ట్‌: నారాయణరెడ్డి
*సాహిత్యం: రామజోగయ్య శాస్త్రి
*పోరాటాలు‌: రవివర్మ, రామ్‌-లక్ష్మణ్‌, కలోయాన్‌ (బల్గేరియా), సెల్వ
*నిర్మాత: శ్రీమతి అనితా కుమారస్వామి
*స్క్రీన్‌ప్లే-మాటలు-దర్శకత్వం: ఎ. మహదేవ్‌.
## మూలాలు

## లింకులు
*చిత్ర సమీక్ష

వర్గం:2016 తెలుగు సినిమాలు
వర్గం:బ్రహ్మానందం నటించిన సినిమాలు
గుయెర్నికా (చిత్రం)

***గుయెర్నికా*** అన్నది సుప్రసిద్ధ చిత్రకారుడు పాబ్లో పికాసో జూన్ 1937లో పూర్తి చేసిన మ్యూరల్-సైజు తైలవర్ణ చిత్రం. బూడిద రంగు, నలుపు, తెలుపుల్లో చిత్రీకరించిన ఈ తైలచిత్రం పలువురు కళా విమర్శకుల నుంచి చరిత్రలోకెల్లా అత్యంత ప్రభావశీలమైన యుద్ధ వ్యతిరేక కళాఖండంగా పేరొందింది. 3.49 మీటర్లు (11 అడుగుల 5 అంగుళలు) పొడవు, 7.76 మీటర్ల (25 అడుగుల 6 అంగుళాలు) వెడల్పుతో, విస్తారమైన పరిమాణంలోని ఈ మ్యూరల్ చిత్రం హింస, గందరగోళాల్లో ప్రజల బాధలను ప్రతిబింబిస్తుంది. చెల్లాచెదురైన గుర్రం, ఎద్దు, మంటలు ఈ చిత్రం కూర్పులో ప్రముఖంగా కనిపిస్తాయి.

ఈ చిత్రాన్ని ఉత్తర స్పెయిన్ లోని బాస్క్యూ ప్రాంతపు పల్లెటూరు అయిన గుయెర్నికాపై స్పానిష్ జాతీయవాదుల కోరికపై నాజీ జర్మనీ, ఫాసిస్టు ఇటలీ యుద్ధ విమానాలు జరిపిన వైమానిక దాడులకు ప్రతిస్పందనగా సృజించారు. పూర్తయ్యాకా గుయెర్నికాను 1937లో ప్యారిస్ లో జరిగిన అంతర్జాతీయ ఫెయిర్ లో స్పానిష్ ప్రదర్శనలో ప్రదర్శించారు, ఆపైన ప్రపంచంలోని అనేక ఇతర వేదికలపైనా ప్రదర్శించడం ప్రారంభించారు. గుయెర్నికా చిత్రపు టూరింగ్ ప్రదర్శన స్పెయిన్ యుద్ధ ఉపశమన చర్యలకు నిధులు సేకరించేందుకు ఉపయోగించారు. ఈ పెయింటింగ్ ప్రపంచ ప్రసిద్ధి చెంది, విస్తృతంగా ప్రశంసలు పొందింది, ఆ పరిణామం స్పానిష్ అంతర్యుద్ధం ప్రపంచ ప్రజల దృష్టికి తీసుకువచ్చేందుకు ఉపకరించింది.
## మూలాలు

వర్గం:చిత్రకళ
వర్గం:చిత్రలేఖనం
అభినేత్రి

**అభినేత్రి** 2016 తెలుగు సినిమా. ఇది తెలుగు, తమిళ, హిందీ భాషలలో ఏకకాలంలో విడుదలైంది. ఈ సినిమాకు కథను, దర్శకత్వాన్ని ఎ. ఎల్. విజయ్ అందించాడు. ఈ సినిమాలో ప్రభుదేవా నటీంచాడు. ఈ సినిమాకి త‌మ‌న్‌, జి.వి.ప్రకాష్‌ సంగీతాన్ని సమకూర్చాడు. త‌మ‌న్నా, సోనూసూద్‌ ముఖ్యమైన భూమికలను నిర్వహించారు. ఈ చిత్రాన్ని ఎం.వి.వి.సినిమా, బ్లూ స‌ర్కిల్ కార్పొరేష‌న్‌, బి.ఎల్.ఎన్. సినిమా బ్యానర్‌పై నిర్మించారు. ఈ చిత్రానికి మనీష్‌ నందన్‌ఛాయాగ్రాహకుడు.
## కథ
కృష్ణ (ప్రభుదేవా) తను పుట్టింది రాజమండ్రి దగ్గర గా వేటపాలెం ప్రాంతంలో, ఓ ప్రైవేట్ కంపెనీలో ప‌నిచేస్తుంటాడు. అత‌నికి తండ్రి అంటే భ‌యం. త‌న బామ్మ ఆఖ‌రి కోరిక తీర్చడానికి దేవి(త‌మ‌న్నా)ను పెళ్లి చేసుకుంటాడు. త‌న‌తో పాటు ముంబైకి తీసుకువెళ్ళుతాడు.  ముంబై లో ఉద్యోగం చేసే కృష్ణ (ప్రభుదేవా) అందంలో, వ్యక్తిగతంగా  మోడ్రన్ గా ఉండే అమ్మాయిని పెళ్లి చేసుకోవాలనుకుంటాడు. కాని కొన్ని పరిస్థితులతో కుటుంబపరమైన ఒత్తిడి కారణంగా ఇష్టం లేకపోయినా పల్లెటూరి అమ్మాయి దేవి(తమన్నా)ని పెళ్లి చేసుకోవాల్సి వస్తుంది. తాను పల్లెటూరి అమ్మాయిని పెళ్లి చేసుకున్న విషయం తెలిస్తే పరువు పోతుందనే భయంతో పెళ్లి విషయం ఎవరికీ తెలియనివ్వడు. దేవిని ఎలాగైన ఒప్పించి ఊరికి పంపించాలనుకుంటున్న కృష్ణ, ఆమె ప్రవర్తనలో మార్పును గమనిస్తాడు. తాము ఉంటున్న ఇంట్లో అంతకు ముందు రూబి(తమన్నా) అనే అమ్మాయి ఉండేదని, సినిమా హీరోయిన్ అవ్వాలనే కోరిక తీరక మరణించిందనే విషయం తెలుస్తుంది. దేవి ప్రవర్తనలో మార్పు కారణం రూబీ ఆత్మ ఆమెలో చేరడమే అని తెలుసుకుని షాకవుతాడు. దేవి శరీరంలోకి ప్రవేశించిన ఆత్మ తన కోరికను నేరవేర్చుకునే ప్రయత్నం చేస్తుంది. హీరోయిన్ గా ప్రయత్నాలు మొదలు పెడుతుంది. ఈ క్రమంలో ఆమె స్టార్‌ హీరో రాజీవ్‌(సోనూసూద్‌) కంట్లో పడుతుంది. రాజీవ్ దేవిని ఇష్టపడుతుంటాడు. ఆత్మ నుండి, రాజీవ్ నుండి కృష్ణ తన భార్యను ఎలా కాపాడుకున్నాడ??ు  సినిమాల్లో హీరోగా న‌టించే రాజ్ ప్రేమించిన రూబీ(త‌మ‌న్నా) ఎవ‌రు? రూబీ ఇంత‌కీ రాజ్ ప్రేమ‌ను అంగీక‌రించిందా? దేవికి, రూబీకి ఉన్న సంబంధం ఏంటి? రూబీ కోరిక ఏంటి? దాన్ని కృష్ణ ఎలా తీర్చాడు? రూబీతో కృష్ణ చేసుకున్న అగ్రిమెంట్ ఏంటి? అనేదే మిగతా కథ సారాంశం.

## నటులు
*ప్రభుదేవా
*తమన్నా భాటియా
*సోనూ సూద్
*సప్తగిరి
*మురళీ శర్మ
*అభిజిత్ పాల్
*ఆర్. వి. ఉదయకుమార్
*జాయ్ మాథ్యూ
*హేమ
*ఆర్. జె. అజయ్
*ఒమర్ లతీఫ్
*చింతన్ గాంధీ
*రవి ఖన్నా
*పృథ్వీరాజ్ 
*సతీష్
*రాజ్ అర్జున్
*కన్వల్‌ప్రీత్ సింగ్
*సేనియమ్మాల్
*ఫరా ఖాన్
*ఆర్జే బాలాజీ
*రాజీవ్ ఠాకూర్
* షకలక శంకర్‌
* సంజయ్ భారతి
* రాజు సుందరం
* ఎమీ జాక్సన్
* ఈషా గుప్తా
* షారుఖ్ ఖాన్

## మరిన్ని విశేషాలు
తమ‌న్నా న‌టించిన త్రిభాషా చిత్రం `అభినేత్రి`. ప్రభుదేవా హీరోగా న‌టించారు. ఇందులో సోనూసూద్‌ కీల‌క పాత్ర పోషించారు. `మ‌ద‌రాసుప‌ట్టణం`, `నాన్న` వంటి సినిమాల‌ను తీసిన విజ‌య్ ద‌ర్శక‌త్వం వహించారు. సోనూసూద్ ఈ చిత్రం క‌థ న‌చ్చి హిందీ వెర్షన్‌కి నిర్మాత‌గా మారారు. ప్రభుదేవా త‌మిళ వెర్షన్‌ను నిర్మించారు.
## సంగీతం
ఈ సినిమాకి త‌మ‌న్‌,  జి.వి.ప్రకాష్‌ సంగీతాన్ని సమాకుర్చారు 
## విడుదల
ఈ సినిమా అక్టోబర్ 7 2016 న విడుదల అయ్యింది.
## వసూళ్ళు
ఈ సినిమాని 50కోట్లతో నిర్మించారు. ఈ సినిమా బాక్స్ ఆఫీస్ వద్ద  100 కోట్లను వసూలు చేసింది.

## మూలాలు

వర్గం:2016 తెలుగు సినిమాలు
వర్గం:తమన్నా నటించిన సినిమాలు
వర్గం:ప్రభుదేవా నటించిన సినిమాలు
పాతూరి శ్రీరామశాస్త్రి

**పాతూరి శ్రీరామశాస్త్రి** ప్రముఖ రంగస్థల నటుడు, రచయిత, దర్శకుడు, పండితుడు.

## జననం
ఈయన 1915, సెప్టెంబర్ 28 న తెనాలిలో జన్మించాడు. కలకత్తా విశ్వవిద్యాలయంలో 1938-40 మధ్యకాలంలో యం.యస్.సి. చదివాడు.

## రంగస్థల ప్రస్థానం
శ్రీరామశాస్త్రికి చిన్నతనం నుండే కళలపై ఆసక్తి ఉండేది. తెనాలికి చెందిన పాతతరం నటుడైన పెద్ధిభొట్ల చలపతి గారి నటనను చూసి, ఆయనలాగా అనుకరించేవాడు.

అలా తన ఏడవ ఏటనే ప్రతాపరుద్రీయంలో పేరిగాని పాత్రను పోషించి, పలువురి ప్రశంసలను అందుకున్నాడు. పాఠశాల వయసులోనే తెలుగు, ఆంగ్ల నాటకాలలో నటించాడు.

నటనలో, లైటింగ్ లో, వాచికాభినయంలో ఆచార్యుడిగా పనిచేశాడు. తెలుగు, ఆంగ్ల నాటకనాటికలకు ప్రయోక్తగా బాధ్యతలను నిర్వహించడమేకాకుండా నాట్యరంగానికి సంబంధించిన వ్యాసాలు రాసి ప్రచురించాడు.

పోణంగి శ్రీరామ అప్పారావుతో కలిసి ఆంగ్ల భాషలో 'ఏ మోన్ గ్రాఫ్ ఆన్ భరతనాట్య శాస్త్ర' అనే గ్రంథాన్ని రచించాడు.

1963 నుండి 1975 వరకు రవీంద్రభారతికి సంచాలకులుగా పనిచేశారు.

## నటించిన పాత్రలు
* పేరిగాడు - ప్రతాపరుద్రీయం
* సత్యభామ - శ్రీకృష్ణ తులాభారం
* కరకటశాస్త్రి శిష్యుడు, లుబ్ధావధానులు - కన్యాశుల్కం
* రూథర్ ఫర్డ్ - అల్లూరి సీతారామరాజు
* శివయ్య - తిరపతి
* అక్బర్ - అనార్కలి

## మరణం
ఈయన 1986, సెప్టెంబర్ 16న హైదరాబాద్లో మరణించాడు.

## మూలాలు
* పాతూరి శ్రీరామశాస్త్రి, నూరేళ్ల తెనాలి రంగస్థలి, నేతి పరమేశ్వరశర్మ, పుట. 139.

వర్గం:తెలుగు నాటక రచయితలు
వర్గం:తెలుగు రంగస్థల కళాకారులు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:గుంటూరు జిల్లా రచయితలు
వర్గం:తెలుగు రచయితలు
వర్గం:1915 జననాలు
వర్గం:1986 మరణాలు
వర్గం:మూలాల అందజేత ప్రాజెక్టు
వర్గం:గుంటూరు జిల్లా రంగస్థల నటులు
వర్గం:కన్యాశుల్కం నాటకం ప్రదర్శించిన ఆంధ్రప్రదేశ్ వ్యక్తులు
లచ్చిందేవికీ ఓలెక్కుంది

**లచ్చిందేవికీ ఓలెక్కుంది ** 2016 తెలుగు సినిమా.
## కథ

దేశంలోని అన్ని బ్యాంకుల్లో ఉన్న అన్ క్లెయిమ్డ్ అకౌంట్స్‌లోని డబ్బును ఖాతాదారుల వారసులకు అందించాలని ఆర్బీఐ నిర్ణయిస్తుంది. అన్ క్లెయిమ్డ్ అకౌంట్స్ వివరాలను వెబ్‌సైట్స్‌లో పెట్టాలని అన్ని బ్యాంకులను ఆర్బీఐ ఆదేశిస్తుంది. దీంతో బ్యాంకుల్లో అనాధగా పడిఉన్న సొమ్మును కొట్టేయాలని విలన్ మహేష్ (అజయ్) పథకం వేస్తాడు. అతడి పథకంలో జనతా బ్యాంకులో పనిచేసే హీరో నవీన్ (నవీన్ చంద్ర), హీరోయిన్ దేవి (లావణ్య త్రిపాఠి) పావులుగా మారుతారు. అయితే జనతా బ్యాంకు మేనేజర్ సోమయాజులు (జయప్రకాష్ రెడ్డి) విలన్‌కు షాక్ ఇస్తాడు. విలన్లు కొట్టేయాలనుకున్న అకౌంట్లు ఒకటి దేవతకు, మరొకటి దెయ్యానికి సంబంధించినదిగా కట్టుకథ చెబుతాడు. అయితే ఆ కట్టుకథను నిజం చేయడంలో హీరోయిన్ దేవి త్రిముఖ నటనను ప్రదర్శిస్తుంది. బ్యాంకులో నిజాయితీగా పనిచేసే దేవి విలన్‌కు ఎందుకు సహరిస్తుంది?. జయప్రకాష్ రెడ్డి అల్లిన కట్టుకథ గుట్టు ఎలా బయటపడుతుంది?. బర్నింగ్ స్టార్ సంపూర్ణేష్ బాబు క్లయిమాక్స్‌లో ఎలా ఎంటరవుతాడు? అనేది  మిగిలిన కథ.
## నటులు
*నవీన్ చంద్ర
*లావణ్య త్రిపాఠి
*జయప్రకాష్ రెడ్డి
*బ్రహ్మాజీ
*సంపూర్ణేష్ బాబు
*శంకర్ మేల్కొటె
## సాంకేతికవర్గం
*ఎడిటింగ్: కోటగిరి వెంకటేశ్వరరావు
*సినిమాటోగ్రఫీ: ఈశ్వర్
*సంగీతం: ఎమ్.ఎమ్ కీరవాణి
*నిర్మాత: సాయిప్రసాద్ కామినేని
*కథ, స్క్రీన్ ప్లే, దర్శకత్వం: జగదీష్ తలశిల

కీరవాణి మ్యూజిక్ సినిమాకి ఆకర్షణగా నిలిచింది. సినిమాకి తగ్గట్టుగా నేపథ్య సంగీతం కుదిరింది. రెండు పాటలు మాత్రం ప్రేక్షకులకు కనెక్ట్ అయ్యేలా ఉన్నాయి. కెమెరామెన్ ఈశ్వర్ పనితనం బాగుంది. ఎటిడింగ్ పర్వాలేదు. అసలు కథ 10 నిమిషాలకే పరిమితమై, కథనం ఆసక్తికరంగా లేకపోవటంతో మిగిలిన గంటా నలభై నిమిషాల సమయం ఈ సినిమాకి ఎక్కువైందని అనుకుంటాడు ప్రేక్షకుడు. ఇక నిర్మాణ విలువలు సినిమాకి తగ్గట్టుగా ఉన్నాయి. సినిమాలో ఉన్నది తక్కువ పాత్రలే అయినా ఎక్కడా రాజీ పడకుండా చిత్రాన్ని నిర్మించారు.

చిత్రపరిశ్రమలో రాజమౌళి దగ్గర మాత్రమే పనిచేసిన జగదీష్ తలశిల తన సినిమాలో రాజమౌళి మార్క్‌ను చూపించడంలో విఫలమయ్యాడు. అయితే తాను అనుకొన్న కాన్సెప్ట్‌ను యథాతథంగా తెరకెక్కించాడు. కానీ కాన్సెప్టుకు మూవీలోని సన్నివేశాలకు ఏ మాత్రం లెక్కసరిపోలేదు. లావణ్య త్రిపాఠి పాత్రను సరిగ్గా ఉపయోగించుకోలేకపోయాడు. జయప్రకాష్‌రెడ్డి పాత్రమీదే దర్శకుడు ఎక్కువగా దృష్టి కేంద్రీకరించినట్టు అనిపిస్తోంది. ‘అందాల రాక్షసి’ని రాక్షసిగా చూపించడం ఇష్టంలేకో లేదా ప్రేక్షకులను భయపెట్టడం ఇష్టంలేకో లావణ్య త్రిపాఠిని అందమైన దెయ్యంగా చూపించి హార్రర్ సీన్లను నార్మల్ సీన్లుగా మార్చేశారు. జగదీష్ తలశిల సరైన కథను ఎంచుకొని ఉంటే సక్సెస్ అయ్యుండేవాడేమో.

## మూలాలు

## లింకులు
వర్గం:2016 తెలుగు సినిమాలు
స్పీడున్నోడు

**స్పీడున్నోడు ** 2016 తెలుగు సినిమా. భీమినేని శ్రీనివాసరావు దర్శకుడిగా ఇరవై ఏళ్లలో 11 సినిమాలు చేస్తే వాటిల్లో ఒకటి రెండు మినహా అన్నీ రెడీమేడ్ కథలే (రీమేక్ సినిమాలే). వాటితోనే విజయాలందుకున్నారు భీమినేని. అదేకోవలో 2012లో తమిళంలో వచ్చిన 'సుందరపాండియన్' సినిమాని 'స్పీడున్నోడు' పేరుతో తెరమీదికి తీసుకొచ్చారాయన. 
## కథ
రాయలసీమలోని వెంకటాపురం గ్రామ ప్రజలు ఫ్యాక్షన్ వదిలేసి ఆడ, మగ భేదాలను పక్కన పెట్టి పిల్లలను చదివించాలనుకుంటారు. అయితే ఆ ఊరి అమ్మాయిలు ప్రేమలో పడ్డారు అని తెలిస్తే చాలు ప్రేమించిన అబ్బాయిని చంపేస్తారు. మరోవైపు పక్క ఊరిలో ఉండే శోభన్ (బెల్లంకొండ శ్రీనివాస్) ఫ్రెండ్ అంటే చాలు అతనికి అండగా నిలుస్తూ అలాంటి ఫ్రెండ్ కోసం ఎలాంటివారి బెండ్ తియ్యడానికైనా రెడీ అయిపోతాడు. ఆ క్రమంలో వెంకటాపురానికి చెందిన వాసంతి (సోనారిక)ని ప్రేమిస్తున్న ఇద్దరు స్నేహితుల సమస్య శోభన్ దగ్గరికి వస్తుంది. దాన్ని శోభన్ ఎలా పరిష్కరించాడు.. ఆ స్నేహితులు శోభన్ పట్ల ఎలా వ్యవహరించారు..? ఈ ప్రేమ వ్యవహారం తెలిసిన ఆ గ్రామస్థులు ఏం చేశారన్నదే మిగిలిన కథ.

స్నేహమే ప్రాణంగా భావించే యువకుడు తన స్నేహితుల చేతిలోనే మోసపోవడం అనేది ఈ సినిమాలోని ప్రధాన అంశం. తమిళంలో విజయవంతమైన ఈ సినిమాకి తెలుగులో కొత్తగా చూపించడానికి దర్శకుడు తీవ్ర ప్రయత్నం చేశాడు. అయితే అది హీరోయిజాన్ని చూపించడం వరకే. పాత్రల చిత్రణ, వాటితో సాగాల్సిన కథనంపై కసరత్తు చేయడానికి ఈ మూడేళ్ళలో దర్శకుడికి సమయం దొరకలేదు కాబోలు. సినిమా మొత్తం బుల్లెట్ మీద యమ ‘స్పీడు’గా తిరిగే హీరో ఎంట్రీలో గుర్రం మీద వస్తాడు. భీమినేని వారు చేసిన నేటివిటీ మార్పులు ఈ రీతిన సాగాయి. సెల్ఫీ ఫైట్ ఎబ్బెట్టుగా ఉంది. టైటిల్స్ వేసేటపుడు ఫేస్‌బుక్‌ని వాడటం బ్యాక్ గ్రౌండ్ మార్చటానికే పరిమితం. పృధ్వీ, పోసాని, శ్రీనివాస రెడ్డి, అలీ లాంటి హాస్యనటులు ఉన్నా కామెడి కూడా అంతంతమాత్రమే.

## నటులు
*బెల్లంకొండ శ్రీనివాస్
*సోనారిక భాడోరియా
*ప్రకాష్ రాజ్
*అలీ (నటుడు)
*శ్రీనివాస రెడ్డి
*తమన్నా భాటియా
*పోసాని కృష్ణమురళి
*రావు రమేష్
*రమాప్రభ
*కబీర్ సింగ్ దుహా

## పాటలు
*హాలీవుడ్ హీరో లెక్క, రచన : కరుణాకర్ అడిగర్ల, గానం.స్మిత, గీతా మాధురి
*ఆటకుందోయి, రచన: చంద్రబోస్, గానం.ఎల్.వి.రేవంత్, శ్రావణ భార్గవి
*ఏ సునామీ అయిన, రచన: శ్రీమణి, గానం.ఎల్ . వి.రేవంత్
*గుర్రాన్ని చెరువుదాకా, రచన: అనంత్ శ్రీరామ్, గానం.అనుదీప్ దేవ్, దామిని 
*ఎల్లో ఎల్లో దర్టీ ఫెలో, రచన: చంద్రబోస్,,గానం.రాహుల్ సింప్లేగంజ్ 
*అమ్మాయిని అబ్బాయి చూడగానే, రచన: చంద్రబోస్, గానం. ఎల్. వి. రేవంత్ 
*రెక్కలతో చుక్కలకేగిరా, రచన: శ్రీమణి, గానం.ఎల్.వి.రేవంత్, రమ్య బెహరా
*కసాయి కత్తి పదును, రచన: సిరి వెన్నెల సీతారామ శాస్త్రి,గానం. ఎల్. వి. రేవంత్

## లింకులు
*చిత్ర సమీక్ష 1
*చిత్ర వివరాలు
## మూలాలు


వర్గం:2016 తెలుగు సినిమాలు
వర్గం:రమాప్రభ నటించిన సినిమాలు
గరం

**గరం ** 2016 తెలుగు సినిమా. ప్రముఖ నటుడు సాయి కుమార్ దీనికి నిర్మాత. 2016 ఫిబ్రవరి 12 న విడుదలైన ఈ చిత్రానికి మిశ్రమ స్పందన లభించింది.  సాయి కుమార్ దీని నిర్మాణాన్ని కూడా పర్యవేక్షించాడు. ఇతడి కుమారుడు ఆది ఈ సినిమా హీరో 
.

## నటులు
*ఆది
*అదాశర్మ
*బ్రహ్మానందం
*కబీర్ సింగ్ దుహా

## పాటలు
*గరం గరంరచన: భాస్కర భట్ల రవికుమార్, గానం.నవీన్ మాధవ్, హేమ, అపర్ణ
*చిలక పాపా, రచన: చైతన్య ప్రసాద్, గానం.సుచిత్ సురేశన్, ఎం.ఎం.మానసి
*రబ్బా రబ్బా , రచన: పులగం చిన్ననారాయణ, గానం. నకుల్
*సహారా, రచన: శ్రీమణి, గానం. గౌరవ్ భన్లా, దేబిన్ 
*హ్యోగయ మీన్ , రచన: చైతన్య ప్రసాద్, గానం. సింహా, అమృత వర్షిణి
*

## మూలాలు

## లింకులు

వర్గం:2016 తెలుగు సినిమాలు
వర్గం:బ్రహ్మానందం నటించిన సినిమాలు
తుంటరి

**తుంటరి **2016 లో వచ్చిన కామెడీ సినిమా.  కుమార్ నాగేంద్ర దర్శకత్వంలో, శ్రీ కీర్తి ఫిల్మ్స్‌ పతాకంపై అశోక్, నాగార్జున్ ఈ చిత్రాన్ని నిర్మించారు. నారా రోహిత్, లతా హెగ్డే ప్రధాన పాత్రల్లో నటించారు .   ఈ చిత్రం తమిళ చిత్రం *మాన్ కరాటే*కు రీమేక్. 

## కథ
ఐదుగురు ఐటి నిపుణుల బృందం సమీపంలోని అటవీ ప్రాంతానికి ట్రెక్కింగ్ చేయాలని వెళ్ళినపుడు, వారు ఒక ఋషిని చూస్తారు. వారు ఆ ఋషిని వెంబడిస్తారు. అతను నిజమైన అతీంద్రియ శక్తులను కలిగి ఉన్నాడో లేదో పరీక్షించడానికి, వారిలో ఒకరు అతనిని దసరా మరుసటి నాటి వార్తాపత్రికను తయారు చేయమని అడుగుతారు. ఎందుకంటే దసరా రోజున అన్ని పత్రికలకూ సెలవు ఇస్తారు. మరుసటి ఓజున పేపరు రాదని వాళ్ళకు తెలుసు. ఋషి ఈ ఎడిషన్‌ను సృష్టించి, అడవిలోకి వెళ్ళిపోతాడు. వారు వార్తాపత్రికను తెరిచినప్పుడు, వారు పనిచేస్తున్న సంస్థ - నాలుగు నెలల కిందట దాన్ని మూసేసారు - త్వరలో కార్యకలాపాలు ప్రారంభించబోతున్నాయనే వార్త ఉంటుంది. రాజు అనే బాక్సరు, అతని తండ్రి బిఎస్ఎన్ఎల్ ఉద్యోగి, బాక్సింగ్ ఛాంపియన్‌షిప్‌ను గెలుచుకుంటాడని, 5 కోట్ల ప్రైజ్ మనీని ఈ ఐదుగురు ఐటీ నిపుణులకు ఇస్తాడనీకూడా ఉంటుంది. దీనితో సంతోషించిన వారు రాజు కోసం వెతకడం మొదలుపెడతారు. చివరికి అతనిని వైజాగ్‌లో పట్టుకుంటారు. రాజు ఒక నిర్లక్ష్య వ్యక్తి, నిరుద్యోగి. ఎటువంటి లక్ష్యమూ లేకుండా జీవితాన్ని గడుపుతూంటాడు. మిగిలిన కథ ఏమిటంటే, ఈ బృందం రాజును బాక్సింగ్ నేర్చుకోవటానికి ప్రతిష్ఠాత్మక పోటీని గెలవడానికి ఎలా ఒప్పిస్తారు, అతడు ఆడతాడా, గెలుస్తాడా, ప్రైజు మనీని వీళ్ళకిస్తాడా అనేది మిగతా కథ. 

## నటులు

* రాజుగా నారా రోహిత్
* సిరి పాత్రలో లతా హెగ్డే
* కిల్లర్ రాజుగా  కబీర్ సింగ్ దుహా
* పూజిత పొన్నడ పూజిత
* వెన్నెలా కిషోర్
* కిల్లర్ రాజు యొక్క బావగా సంజయ్ రెడ్డి

## పాటలు

## మూలాలు

వర్గం:2016 తెలుగు సినిమాలు
కళ్యాణ వైభోగమే

**కళ్యాణ వైభోగమే ** 2016, మార్చి 4న విడుదలైన తెలుగు చలనచిత్రం. శ్రీ రంజిత్ మూవీస్ పతాకంపై ఎఎల్ దామోదర్ ప్రసాద్ నిర్మాణ సారథ్యంలో నందినీ రెడ్డి దర్శకత్వం వహించిన ఈ చిత్రంలో నాగ శౌర్య, మాళవిక నాయర్ జంటగా నటించగా, కళ్యాణ్ కోడూరి సంగీతం అందించాడు.

## కథా నేపథ్యం
బీఎస్సీ పూర్తి చేసిన శౌర్య (నాగశౌర్య) అమెరికాకు వెళ్ళాలి అనుకుంటుంటాడు. దివ్య (మాళవిక) ఎంబీబీఎస్ చదువుతూ ఆ తర్వాత విదేశాల్లో ఎండీ చదవాలని కోరుకుంటుంటుంది. కాని, వీళ్ళ తల్లిదండ్రులు పెళ్ళి కోసం వీళ్ళని తొందర పెడుతుంటారు, వీళ్ళిద్దరికీ అప్పుడే పెళ్ళి చేసుకోవడం ఇష్టం ఉండదు. తప్పనిసరి పరిస్థితుల్లో వీళ్ళిద్దరూ పెళ్ళికి సిద్ధమై, పెద్దవాళ్ళ కోసం పెళ్ళి చేసుకున్నా తర్వాత విడాకులు తీసుకుని ఎవరి జీవితం వాళ్ళు చూసుకోవాలని ప్లాన్ వేస్తారు. పెళ్ళి చేసుకున్న తరువాతిరోజు నుండే విడాకుల కోసం ప్రయత్నాలు ప్రారంభిస్తారు. వాళ్ళు అనుకున్న ప్రకారం విడిపోయారా లేదా అన్నది మిగతా కథ.

## నటులు

* నాగశౌర్య (శౌర్య)
* మాళవికా నాయర్ (దివ్య)
* రాశి (ప్రమీల దేవి)
* తాగుబోతు రమేష్ (గౌతం, సాఫ్ట్‌వేర్ ఇంజనీర్)
* గీతా సింగ్ (పంజాబీ అతిథి)
* ఆనంద్
* ప్రగతి
* నవీన్ నేని
* ఐశ్వర్య
* స్నిగ్ధ
* పెర్ల్ మానీ (వైదేహి)
* రాజ్ మాదిరాజు
* ఆశిష్ విద్యార్థి
* ఆర్జే హేమంత్

## సాంకేతికవర్గం
* రచన, దర్శకత్వం: నందినీ రెడ్డి
* నిర్మాత: ఎఎల్ దామోదర్ ప్రసాద్
* మాటలు, పాటలు: లక్ష్మీభూపాల్
* సంగీతం: కళ్యాణ్ కోడూరి
* ఛాయాగ్రహణం: జివిఎస్ రాజు
* కూర్పు: జునైద్ సిద్ధికి

## పాటలు

ఈ చిత్రానికి కళ్యాణ్ కోడూరి సంగీతం అందించాడు. మధుర ఆడియో ద్వారా పాటలు విడుదలయ్యాయి. లక్ష్మీభూపాల్ చిత్రంలోని అన్ని పాటలు రాశాడు.

## విడుదల- స్పందన
కళ్యాణ వైభోగమే 2016, మార్చి 4న తెలంగాణ, ఆంధ్రప్రదేశ్ అంతటా 300 స్క్రీన్లలో విడుదలై విమర్శకుల ప్రశంసలు అందుకుంది. నైజాం ప్రాంతాల పంపిణీ హక్కులను అభిషేక్ పిక్చర్స్ కు, ఉత్తర భారతదేశం, ఒరిస్సా ప్రాంతాలకు పంపిణీ హక్కులు గోల్డెన్ ట్రీ ఎంటర్టైన్మెంట్ కంపెనీకి ఇచ్చారు.

## బాక్సాఫీస్
కల్యాణ వైభోగమే గురువారం ప్రీమియర్స్ సందర్భంగా, $13,257 వసూలు చేసి, బాక్సాఫీస్ వద్ద శుక్రవారం $32,365 వసూలు చేసింది. శనివారం $64,237 వసూలు చేసి మొత్తం $109,859కు చేరుకుంది. కళ్యాణ వైభోగమే 68 స్క్రీన్ల నుండి $142,011 (₹ 95.51 లక్షలు) వసూలు చేసింది. మొదటి వారాంతంలో యుఎస్ బాక్సాఫీస్ వద్ద ప్రియాంక చోప్రా నటించిన బాలీవుడ్ చిత్రం *జై గంగాజల్* కంటే ఎక్కువ వసూలు చేసింది. రెండవ వారాంతంలో యుఎస్ బాక్సాఫీస్ వద్ద $46,656 వసూలు చేసింది, 10 రోజులల్లో యుఎస్ మొత్తంలో $7 227,092 (₹ 1.53 కోట్లు) వసూలు చేసింది.

## మూలాలు

## ఇతర లంకెలు
* 

వర్గం:2016 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:రాశి (నటి) నటించిన సినిమాలు
ప్రేమమ్

ప్రేమమ్ **-** 2016 తెలుగు సినిమా. ఇది మలయాళంలో ఫస్ట్ రిలీజ్ అయి హిట్ అయింది.

## కథ
తాడేప‌ల్లిగూడెంలో పుట్టి పెరిగిన విక్కి (నాగ‌చైతన్య‌) ప‌ద‌వ త‌ర‌గ‌తిలో సుమ (అనుప‌మ ప‌ర‌మేశ్వ‌ర‌న్‌) ను చూసి ప్రేమ‌లో ప‌డ‌తాడు. ఆమెకు త‌న ప్రేమ‌ను వ్య‌క్తం చేయ‌డానికి అనేక ప్ర‌య‌త్నాలు చేస్తాడు. చివ‌ర‌కు సుమ ఓరోజు విక్కితో త‌న‌కు ఓ బాయ్‌ఫ్రెండ్ ఉన్నాడ‌నే విష‌యాన్ని చెప్ప‌డంతో విక్కి ఎంతో బాధ‌ప‌డ‌తాడు. సుమ‌ను స్వార్ధ‌ప‌రురాల‌ని తిట్టుకుంటాడు. ఐదేళ్ల త‌ర్వాత అంటే డిగ్రీ చ‌దువేట‌ప్పుడు విక్కి మ‌రోసారి గెస్ట్ లెక్చ‌ర‌ర్ సితార (శృతిహాస‌న్‌) ను ప్రేమిస్తాడు. సితార వ‌య‌సులో విక్కి కంటే పెద్ద‌దైన ఆ విష‌యాన్ని తేలిక‌గా తీసుకుని ఆమెతో ప‌రిచ‌యం పెంచుకుంటాడు. సితార కూడా విక్కితో చ‌నువుగా మెలుగుతుంది. ఇద్ద‌రి మ‌ధ్య ప‌రిచ‌యం ప్రేమ‌గా మారే లోపు కాలేజ్‌కి సెమిస్ట‌ర్ సెల‌వులు వ‌స్తాయి. సితార పూణేకు బ‌య‌లు దేరుతుంది. కానీ దారిలో ఆమె బ‌య‌లుదేరే బ‌స్సుకు యాక్సిడెంట్ జ‌రుగుతుంది. ఆమె జ్ఞాప‌క‌శ‌క్తిని కోల్పోతుంది. దాంతో విక్కి.., సితార‌కు త‌న ప్రేమ‌ను వ్య‌క్తం చేయ‌లేకపోతాడు.
 
సితార వేరొక‌రిని పెళ్ళి చేసేసుకుంటుంది. ప‌దేళ్ల త‌ర్వాత విక్కి పెద్ద చెఫ్‌గా ఎదుగుతాడు. విక్కి పెట్టిన హోట‌ల్‌కు సిటీలో మంచి పేరు వ‌స్తుంది. విక్కి మాత్రం ఎప్పుడూ సితార జ్ఞాప‌కాల్లోనే ఉంటుంటాడు. అయితే ఓసంద‌ర్భంలో విక్కికి సింధు ప‌రిచ‌యం అవుతుంది. కొన్నిరోజుల త‌ర్వాత‌ సింధుకి విక్కి త‌న ప్రేమ‌ను చెబితే సింధు కూడా త‌న ఎంగేజ్‌మెంట్ అయ్యింద‌ని చెబుతుంది. విక్కి మ‌రోసారి బాధ‌ప‌డ‌తాడు. కానీ క‌థ అక్క‌డే ట‌ర్న్ తీసుకుంటుంది. అదెలాంటి మ‌లుపు? విక్కి ప్రేమ స‌క్సెస్ అవుతుందా? అస‌లు విక్కికి, సింధు మ‌ధ్య చాలా సంవ‌త్స‌రాల నుండే ప‌రిచ‌యం ఉంటుంది..అదెలాంటి ప‌రిచ‌యం... ? చివ‌ర‌కు విక్కి ఎవ‌రిని పెళ్ళి చేసుకుంటాడు? అనే విష‌యాలు మిగిలిన కథ
## నటులు
*నాగ చైతన్య
*అనుపమా పరమేశ్వరన్
*శృతి హాసన్
*మడోన్నా సెబాస్టియన్
*ప్రవీణ్
*చైతన్య రావు
*నోయెల్‌
* ఈశ్వరీరావు
*శ్రీనివాస రెడ్డి
*అక్కినేని నాగార్జున
*దగ్గుబాటి వెంకటేష్ (అతిథి పాత్ర‌లో)

## పాటలు
*ఎవరే, రచన: శ్రీమణి, గానం.విజయ్ . జేసుదాస్
*బ్యాంగ్ బ్యాంగ్, రచన: రామజోగయ్య శాస్త్రి, గానం.హరిచరన్
*ఎన్నోసార్లు , రచన: వనమాలి, గానం.సచిన్ వారియర్
*ఎవడు ఎవడు, రచన: శ్రీమణి, గానం.రంజిత్
*అగరొత్తుల, రచన: పూర్ణాచారి, గానం. నరేష్ అయ్యర్
*ప్రేమ పూసేనే, రచన: పూర్ణాచారీ, గానం. కార్తీక్
*నిన్నలేని , రచన: కృష్ణ మదినేని, గానం. కార్తీక్ 

## సాంకేతికవర్గం
*స‌మ‌ర్ప‌ణ: పి.డి.వి.ప్ర‌సాద్‌
*నిర్మాణ సంస్థః సితార ఎంట‌ర్ టైన్మెంట్స్‌
*తారాగ‌ణం: చైత‌న్య అక్కినేని, శృతిహాస‌న్‌, అనుప‌మ ప‌ర‌మేశ్వ‌ర‌న్‌, 
*సంగీతం: గోపీసుంద‌ర్‌, రాజేష్ మురుగ‌న్‌
*చాయాగ్ర‌హ‌ణం: కార్తీక్ ఘట్టమనేని
*ఆర్ట్: సాహి సురేష్‌
*క‌థ: అల్ఫోన్స్ పుథ‌రిన్‌
*ఎడిట‌ర్: కోట‌గిరి వెంక‌టేశ్వ‌ర‌రావు
*నిర్మాత: సూర్య‌దేవ‌ర నాగ‌వంశీ
*స్క్రీన్‌ప్లే, మాట‌లు, ద‌ర్శ‌క‌త్వం: చందు మొండేటి

## మూలాలు

## బయటి లంకెలు

## లింక్యులు

వర్గం:2016 తెలుగు సినిమాలు
వర్గం:అక్కినేని నాగార్జున సినిమాలు
వర్గం:వెంకటేష్ నటించిన సినిమాలు
వర్గం:అక్కినేని నాగచైతన్య నటించిన సినిమాలు
సావిత్రి (సినిమా)

**సావిత్రి ** 2016 లో వచ్చిన తెలుగు సినిమా. విజన్ ఫిల్మ్ మేకర్స్ బ్యానర్‌పై పవన్ సాదినేని దర్శకత్వంలో డాక్టర్ వి.బి.రాజేంద్ర ప్రసాద్ నిర్మించాడు.  ఇందులో నారా రోహిత్, నందిత ప్రధాన పాత్రల్లో నటించారు.

## కథ
సావిత్రి ( నందిత ) కి తన చిన్ననాటి నుండే పెళ్ళి చేసుకోవాలనే పిచ్చి ఉండేది. నిజానికి, ఆమె తన బంధువుల పెళ్ళిలో జన్మించింది. ఆమె ఏకైక లక్ష్యం పెళ్ళే కావడంతో, తగిన వరుడిని వెతికేందుకు ఆమె తన కుటుంబాన్ని ఒప్పించింది. సావిత్రిని రిషి ( నారా రోహిత్ ) కి ఇచ్చి పెళ్ళి చెయ్యాలని ఆమె కుటుంబం నిర్ణయించుకుంటుంది. ఈ సంగతి వాళ్ళిద్దరికీ తెలియదు. షిరిడికి వెళ్ళేటప్పుడు, సావిత్రి, రిషీ కలుస్తారు. ఆమె ఆసక్తి చూపకపోయినా అతడు మాత్రం తక్షణమే ఆమెతో ప్రేమలో పడతాడు. కొన్ని పరిస్థితుల కారణంగా, ఇద్దరూ రైలు మిస్సౌతారు. రైలును పట్టుకోడానికి వాళ్ళిద్దరూ కలిసి చేసే ప్రయాణంలో, రిషి తన కుటుంబ సభ్యులతో మాట్లాడుతూ, తాను ఇప్పుడు ఓ అమ్మాయితో ప్రేమలో ఉన్నందున వారు ఎంచుకున్న అమ్మాయితో పెళ్ళి చేసుకోనని చెబుతాడు. పెళ్ళి చేసుకోబోయేది సావిత్రినేనని ఆ తరువాత రిషికి తెలుస్తుంది. ఈ పెళ్ళికి అంగీకరించని సావిత్రి తండ్రికి తాను చేసిన తప్పును వివరిస్తాడు. రిషి వాళ్ల గ్రామంలో ఒక నెల పాటు ఉండి సావిత్రి కుటుంబాన్నంతా ఒప్పించి తన ప్రేమను గెలుచుకుంటాడు.

## నటులు
*నారా రోహిత్
*నందిత రాజ్
*పోసాని కృష్ణమురళి
*మురళీ శర్మ
*అజయ్ (నటుడు)
*రవిబాబు
*వెన్నెల కిషోర్
*ప్రభాస్ శ్రీను
*దన్యా బాలకృష్ణ
*రమాప్రభ

## పాటలు

## మూలాలు

వర్గం:2016 తెలుగు సినిమాలు
వర్గం:రమాప్రభ నటించిన సినిమాలు
రాజా చెయ్యివేస్తే

**రాజా చెయ్యివేస్తే ** 2016 తెలుగు సినిమా. 
## కథ
విన్సెంట్ మాణిక్ అలియాస్ మాణిక్ (తారకత్న) కరుడుగట్టిన నేరస్థుడు. అతడు చేసిన హత్యలకు ఎలాంటి ఆధారాలు ఉండకుండా చేయడం అతడి ప్రత్యేకత. చూసినవారు కూడా ప్రాణ భయంతో నోరు విప్పరు. దీనికితోడు రాజకీయ అండ ఉండటంతో పోలీసులు కూడా ఇతడ్ని ఏమీ చేయలేకపోతారు. అయితే ఇతడి వల్ల నష్టపోయిన వారు మాత్రం లోలోపలే పగతో రగిలిపోతుంటారు. మరోవైపు ఇంజనీరింగ్ చదివిన రాజారామ్ (రోహిత్) సినిమా దర్శకుడు కావాలని సహాయ దర్శకుడిగా పనిచేస్తూ తన ప్రయత్నాలు చేస్తుంటాడు. ప్రేయసి (ఇషా తల్వార్), ముగ్గురు స్నేహితులతో సరదాగా కాలం గడిపేస్తున్న ఇతడికి మాణిక్‌ని చంపాల్సిందిగా బెదిరిస్తూ ఓ కొరియర్ వస్తుంది. ఆ కొరియర్ పంపిందెవరు.. రాజారామ్‌కి అతడికి సంబంధమేంటి.. చివరికి రాజారామ్ ఏం చేశాడు..? అన్న ప్రశ్నలకు సమాధానం కావాలంటే ‘రాజా చెయ్యి వేస్తే’  సినిమా చూడాలి.

రాజారామ్‌గా రోహిత్ ఆకట్టకుంటాడు. స్టైలిష్‌ విలన్‌గా కనపడిన తారకరత్న ఆ పాత్రని అంతగా పండించలేకపోయాడు. సినిమాలో హీరోయిన్ పాత్రే కీలకం. అయితే ఇషా ‘తల్వార్’ పదును రొమాంటిక్ సన్నివేశాలకే పరిమితమైంది. ఆమె అన్నగా నటుడు, దర్శకుడు శ్రీనివాస్ అవసరాల ఓ పాత్రలో తళుక్కుమన్నారు. సినిమా మొత్తానికి కామెడీ ఏదైనా ఉంది అంటే కారుమంచి రఘు చేసిన ఒకటి రెండు సన్నివేశాలే. శివాజీరాజా, శశాంక్, రవివర్మ తదితర నటులు ఉన్నంతలో తమ పాత్రలను పండించే ప్రయత్నం చేశారు.

## నటులు
*నారా రోహిత్
*ఇషా తల్వార్
*తారకరత్న
*శశాంక్
*అవసరాల శ్రీనివాస్
*రాజీవ్ కనకాల
*శివాజీరాజా

## లింక్యులు
## మూలాలు

వర్గం:2016 తెలుగు సినిమాలు
రైట్ రైట్

**రైట్ రైట్ ** 2016 తెలుగు సినిమా. మను దర్శకత్వం వహించిన ఈ సినిమాలో సుమంత్ అశ్విన్, పూజా జవేరి ప్రధాన పాత్రలు పోషించారు.  జె.బి వంశీకృష్ణ సంగీతం అందించాడు ఇది మలయాళ చిత్రం *ఆర్డినరీకి* రీమేక్.

ఎస్.కోట నుండి గవిటి వరకూ నడిచే ఆర్.టి.సి బస్సు డ్రైవరు, కండక్టర్ల జీవితాలు, ఒక ప్రమాదం కారణంగా గవిటి ప్రజల జీవితాలతో ముడిపడిపోతాయి.

## నటులు

* రవిగా సుమంత్ అశ్విన్
* శేషుగా ప్రభాకర్
* కళ్యాణిగా పూజా ha ావేరి
* నాసర్
* పావని గంగిరెడ్డి
* వినోద్
* ఠాగుబోతు రమేష్
* ధన్రాజ్
* భరత్ రెడ్డి
* షకలక శంకర్
* కరుణ భూషణ్
* జయ వాణి
* జీవ
* సుధ
* రాజ్యలక్ష్మి
* భాస్కర్ పాత్రలో భరత్ రెడ్డి
* మీసం సురేష్

## పాటలు

## మూలాలు

వర్గం:2016 తెలుగు సినిమాలు
వర్గం:సుధ నటించిన సినిమాలు
బాబు బంగారం

**బాబు బంగారం ** 2016, ఆగస్టు 12న విడుదలైన తెలుగు చలనచిత్రం. సితార ఎంటర్టైన్మెంట్స్ పతాకంపై ఎస్. నాగవంశీ, పి.డి.వి. ప్రసాద్ నిర్మాణ సారథ్యంలో మారుతి దాసరి దర్శకత్వం వహించిన ఈ చిత్రంలో దగ్గుబాటి వెంకటేష్, నయనతార ప్రధాన పాత్రల్లో నటించగా, జిబ్రాన్ సంగీతం అందించాడు.

బాబు బంగారం సెన్సార్ బోర్డు నుండి యు/ఏ సర్టిఫికేట్ పొందింది. తెలుగు సినిమాతోపాటు *సెల్వి* అనే తమిళ అనువాదం కూడా విడుదలైంది.

## కథా నేపథ్యం
తనవల్ల ఎవరూ బాధ పడకూడదని ఆలోచించే జాలి గల పోలీస్ ఆఫీసర్ కృష్ణ (వెంకటేష్) కు కష్టాల్లో ఉన్న శైలజ (నయనతార) పరిచయం అవుతుంది. తొలిచూపులోనే శైలజను ఇష్టపడి తనకు అండగా ఉండాలనుకుంటాడు. శైలజ బావ బాబ్జీ (పృథ్వీ) ద్వారా తన కుటుంబానికి దగ్గరై శైలజకు ఉన్న ఒక్కో సమస్యను తీరుస్తుంటాడు. ఒకరోజు శైలజ తండ్రి శాస్త్రి (రాధారవి) ఒక కేసులో ఇరుక్కొని పోలీసులకు దొరకకుండా తప్పించుకొని తిరుగుతుంటాడు. అదే సమయంలో శాస్త్రిని చంపడానికి మల్లేశ్ యాదవ్ (సంపత్) ప్రయత్నిస్తుంటాడు. మల్లేశ్ కు ఎమ్మెల్యే పుచ్చయ్య (పోసాని కృష్ణమురళి) ఫుల్ సపోర్ట్ ఇస్తాడు. శైలజ తండ్రిని మల్లేశ్ యాదవ్ ఎందుకు చంపడానికి ప్రయత్నిస్తున్నాడు, కృష్ణ కావాలనే శైలజ కుటుంబానికి దగ్గరయ్యడా అనేది మిగతా కథ.

## నటులు

* వెంకటేష్ (ఏసిపి కృష్ణ/బాబు బంగారం)
* నయనతార (శైలజ)
* సంపత్ రాజ్ (మల్లేష్ యాదవ్)
* పోసాని కృష్ణ మురళి (ఎమ్మెల్యే పుచ్చప్ప)
* బ్రహ్మానందం (మ్యాజిక్ మంగమ్మ)
* మురళీ శర్మ (కమీషనర్)
* జయప్రకాష్ (శాస్త్రి)
* వెన్నెల కిషోర్ (ఎస్సై కిషోర్)
* బ్రహ్మాజీ (సిఐ)
* రజిత (శైలజ తల్లి)
* షావుకారు జానకి  (శైలజ నానమ్మ)  
* పృథ్వీరాజ్ (బత్తాయి బాబ్జీ)
* మామిళ్ళ శైలజ ప్రియ (మల్లేష్ యాదవ్ భార్య) 
* ఫిష్ వెంకట్ (పుచ్చప్ప సేవకుడు)
* రఘుబాబు
* అనంత్ 
* మస్త్ ఆలీ
* రాజా రవీంద్ర (ఇన్స్పెక్టర్)
* ప్రభాస్ శ్రీను (దొంగ)
* గుండు సుదర్శన్ (పూజారి)
* గిరిధర్ (కానిస్టేబుల్)
* అరవింద్ 
* జబర్దస్త్ చంద్ర
* మీనా
* పావలా శ్యామల
* రాగిణి
* వేణు
* నిక్ సులేర్ (డ్యాన్సర్)
* సోనమ్ బజ్వా (పాటలో)

## సాంకేతికవర్గం
* కథ, చిత్రానువాదం, దర్శకత్వం: మారుతి దాసరి
* నిర్మాత: ఎస్. నాగవంశీ, పి.డి.వి. ప్రసాద్
* సమర్పణ: ఎస్. రాధకృష్ణ
* మాటలు: డార్లింగ్ స్వామి (మాటలు)
* సంగీతం	జిబ్రాన్
* ఛాయాగ్రహణం	రిచర్డ్ ప్రసాద్
* కూర్పు	ఎస్.బి. ఉద్ధవ్
* నిర్మాణ సంస్థ: సితార ఎంటర్టైన్మెంట్స్
* పంపిణీదారు: హరిక & హసిని క్రియేషన్స్

## నిర్మాణం
ఈ చిత్రం 2015, డిసెంబరు 16న హైదరాబాదులో ప్రారంభించబడి, మరుసటి రోజు చిత్రీకరణ ప్రారంభమైంది. ఈ చిత్ర ఫస్ట్‌లుక్ పోస్టర్ 2016, ఏప్రిల్ 7న ఉగాది సందర్భంగా విడుదలైంది.

## పాటలు

ఈ చిత్రానికి జిబ్రాన్ సంగీతం అందించాడు. ఆదిత్యా మ్యూజిక్ ద్వారా పాటలు విడుదలయ్యాయి. 2016, జూలై 24న హైదరాబాదులో జరిగిన పాటల విడుదల కార్యక్రమంలో సినీ దర్శకుడు దాసరి నారాయణరావు, సినీ నటుడు నాని, నటి లావణ్య త్రిపాఠి పాల్గొన్నారు.

## విడుదల - స్పందన
2016, ఆగస్టు 12న ప్రపంచవ్యాప్తంగా విడుదలయింది. 2017లో *రివాల్వర్ రాజా* పేరుతో హిందీలోకి అనువాదం చేయబడింది. 123తెలుగు.కాంలో ఈ చిత్రాన్ని కుటుంబ కథా చిత్రంగా పేర్కొనడమేకాకుండా 3.25 రేటింగ్ కూడా ఇచ్చింది.

## మూలాలు

## ఇతర లంకెలు
* 
*

వర్గం:2016 తెలుగు సినిమాలు
వర్గం:వెంకటేష్ నటించిన సినిమాలు
వర్గం:నయనతార నటించిన సినిమాలు
వర్గం:పోసాని కృష్ణ మురళి సినిమాలు
వర్గం:బ్రహ్మానందం నటించిన సినిమాలు
వర్గం:రఘుబాబు నటించిన సినిమాలు
తిక్క

**తిక్క ** 2016 తెలుగు సినిమా. నిర్మాణం 31 జూలై 2015 న హైదరాబాద్ లో ప్రారంభమైంది.

## కథ
ఆదిత్య (సాయి) రియల్ ఎస్టేట్ కంపనీలో పని చేసే ఓ ఉద్యోగి, ఎప్పుడు తాగుతూ, అమ్మాయిల వెంట తిరుగుతూ లైఫ్ ని ఎంజాయి చేస్తుంటాడు. అసలు లైఫ్ లో ఎలాంటి కమిట్ మెంట్ లేకుండా బ్రతికేస్తుంటాడు. అలాంటి సమయంలో హీరోయిన్ పరిచయం కావడం తర్వాత వారిద్దారు ప్రేమిచుకోవటం జరుగుతుంది.ఈ ల‌వ్ ఇలా కంటిన్యూ అవుతుండ‌గానే అనుకోని సంఘటన వలన అంజ‌లి, ఆదిత్య‌కు గుడ్ బై చెపుతుంది. ఆదిత్య లవ్ ఫెల్యూర్ ని తట్టుకోలేక బాగా తాగి ఓ రాత్రి చేసిన తప్పుల వ‌ల్ల అనుకోని సంఘ‌ట‌న‌లు జ‌రిగిపోతాయి. ఇంతకు అంజలి, ఆదిత్య లవ్ కి ఎందుకు బ్రేకప్ చెప్పింది. తాగిన మైకంలో ఆ రాత్రి ఎలాంటి పనులు చేసాడు అనేది మిగతా సినిమా.
## నటులు
*సాయి ధరమ్‌తేజ్ పాత్ర పేరు ఆదిత్య                                       
*మన్నారా చోప్రా పాత్ర పేరు విరిషా   
*లారిస్సా బొనేసి పాత్ర పేరు   అంజలి
*రఘు బాబు పాత్ర పేరు నరసింహ
*రాజేంద్ర ప్రసాద్ పాత్ర పేరు మనోహర్
*అజయ్ పాత్ర పేరు సాదు భాయి
*సత్య పాత్ర పేరు స్టీఫెన్
*అలీ పాత్ర పేరు కపూర్
*వెన్నెల కిషోర్ పాత్ర పేరు జయంత్
* గుర్బానీ జడ్జ్

## పాటల జాబితా
* తిక్క, రచన: రామజోగయ్య శాస్త్రి , గానం.ధనుష్
*హాట్ షాట్ హీరో, రచన: భాస్కర భట్ల రవికుమార్, గానం. సింబూ, ఎం. సి. విక్కీ
*నీకోసం , రచన: రామజోగయ్య శాస్త్రీ, గానం.రేవంత్, థమన్ 
*డర్టీ పిక్చర్ , రచన: భాస్కర భట్ల రవికుమార్, గానం.ఉషాఉతుప్ , సింహా
*వెళ్ళిపోకే , రచన: నీరజ కోన , గానం.ఎస్.ఎస్ థమన్

## లింక్యులు
## మూలాలు


వర్గం:2016 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:ఆలీ నటించిన సినిమాలు
వర్గం:రఘుబాబు నటించిన సినిమాలు
చుట్టాలబ్బాయి(2016 సినిమా)

**చుట్టాలబ్బాయి **2016లో వచ్చిన తెలుగు సినిమా. చిత్ర సంగీతం తమన్ అందించాడు. ఈ చిత్రం 2016 ఆగస్టు 19న విడుదల అయింది. మంచి ఆదరణ లభించిన ఈ చిత్రంలో ఆది, నమితా ప్రమోద్ లతో పాటు సాయి కుమార్, కృష్ణ భగవాన్, జయప్రకాష్ రెడ్డి, పోసాని కృష్ణమురళి, బ్రహ్మానందం తదితరులు నటించారు..

## నటులు
*ఆది
*నమితా ప్రమోద్
* సాయి కుమార్
*కృష్ణ భగవాన్
*జయప్రకాష్ రెడ్డి
*పోసాని కృష్ణమురళి
*బ్రహ్మానందం
* జాన్ కొక్కెన్

## లింక్యులు

## మూలాలు

వర్గం:2016 తెలుగు సినిమాలు
వర్గం:బ్రహ్మానందం నటించిన సినిమాలు
అవసరానికో అబద్దం

thumb|సినిమా పోస్టర్
**అవసరానికో అబద్ధం** సినిమా హర్రర్ ఎంటర్టైనర్ చిత్రం. ఇది 2016 ఆగస్టు 26న విడుదలైన తెలుగు సినిమా. చక్రం క్రియేషన్స్ పతాకంపై నిర్మించిన ఈ సినిమాకు కె.వి.సురేష్ దర్శకత్వం వహించాడు. లోకేష్, రాజేష్, శశాంక్, గీతాంజలి లు ప్రధాన తారాగణంగా నటించిన ఈ చిత్రానికి సాయి కార్తీక్ సంగీతాన్నందించాడు.

## నటులు
*లోకేష్ - రామ్
*రాజేష్ -  కళ్యాణ్
*శశాంక్ -  శ్రీనివాస్
*గీతాంజలి - శ్వేత
*సందీప్
*వెంకీ
*ఎంజిఆర్
*గిరిధర్
*మురళి
*విజయ్

## సాంకేతిక వర్గం

* దర్శకత్వం: సురేష్ కె వి 
* నిర్మాత : విజయ్ జె
* సంగీతదర్శకుడు: సాయి కార్తీక్

## మూలాలు

## బాహ్య లంకెలు

* 

వర్గం:2016 తెలుగు సినిమాలు
తెలంగాణ జిల్లాల జాబితా

తెలంగాణ రాష్ట్రం, భారతదేశం లోని ఒక రాష్ట్రం. 2023 నాటికి తెలంగాణ రాష్ట్రంలో 33 జిల్లాలు ఉన్నాయి. ప్రతి జిల్లాకు కలెక్టర్‌కు నాయకత్వం వహిస్తాడు

## చరిత్ర
భారత స్వాతంత్ర్యం తరువాత 1948లో భారతదేశంలోని డొమినియన్‌లో చేర్చబడినప్పుడు హైదరాబాద్ రాష్ట్రంలోని తెలంగాణ ప్రాంతంలో హైదరాబాద్, మహబూబ్ నగర్, మెదక్, నల్గొండ, నిజామాబాద్, ఆదిలాబాద్, కరీంనగర్, వరంగల్ వంటి 8 జిల్లాలు ఉన్నాయి. 1953, అక్టోబరు 1న వరంగల్ జిల్లా నుండి ఖమ్మం జిల్లా ఏర్పాటుచేయబడింది. 1956, నవంబరు 1న హైదరాబాద్ రాష్ట్రంలోని తెలంగాణ ప్రాంతాన్ని, ఆంధ్ర రాష్ట్రాన్ని విలీనం చేయడం ద్వారా ఉమ్మడి ఆంధ్రప్రదేశ్ ఏర్పడింది. మెరుగైన పరిపాలన కోసం భద్రాచలం డివిజన్, అశ్వారావుపేట తాలూకా భాగాలను గోదావరి జిల్లాల నుండి ఖమ్మం జిల్లాలో కలుపబడ్డాయి. 1978, ఆగస్టు 15న హైదరాబాద్ జిల్లాను హైదరాబాద్ అర్బన్ జిల్లా, హైదరాబాద్ రూరల్ జిల్లాగా విభజించారు. హైదరాబాద్ అర్బన్ జిల్లాను చార్మినార్, గోల్కొండ, ముషీరాబాద్, సికింద్రాబాద్ తాలూకాలు అనే 4 తాలూకాలుగా ఉన్నాయి. వీటిలో ఎంసిహెచ్ ప్రాంతం, సికింద్రాబాద్ కంటోన్మెంట్, ఉస్మానియా విశ్వవిద్యాలయం మాత్రమే ఉన్నాయి. తర్వాత హైదరాబాద్ రూరల్ జిల్లాను రంగారెడ్డి జిల్లాగా మార్చారు.

ఆంధ్రప్రదేశ్ నుండి 10 జిల్లాలతో తెలంగాణ ఏర్పడింది. భద్రాచలం డివిజన్‌లోని ఏడు మండలాలను తిరిగి తూర్పుగోదావరి జిల్లాకు ఇచ్చారు.

2016, అక్టోబరు 11న 21 కొత్త జిల్లాలు సృష్టించబడ్డాయి. దాంతో తెలంగాణలో జిల్లాల సంఖ్య 31కి పెరిగింది. హైదరాబాద్ జిల్లా మినహా అన్ని జిల్లాలు కనిష్ఠంగా 2 నుండి గరిష్ఠంగా 5 జిల్లాలుగా విభజించబడ్డాయి.

2019, ఫిబ్రవరి 17న 9 మండలాలతో ములుగు, 11 మండలాలతో నారాయణపేట కొత్త జిల్లాలుగా ఏర్పడ్డాయి. అప్పుడు మొత్తం జిల్లాల సంఖ్య 33కి చేరుకుంది. 2016లో వరంగల్ జిల్లాను వరంగల్ పట్టణ జిల్లాగా, వరంగల్ గ్రామీణ జిల్లాగా విభజించారు. ఆ తరువాత 2021 ఆగస్టు 12న వరంగల్ రూరల్ జిల్లా పేరును వరంగల్ జిల్లాగా, వరంగల్‌ అర్బన్‌ జిల్లాను హన్మకొండ జిల్లాగా మారుస్తూ రాష్ట్ర ప్రభుత్వం ఉత్తర్వులు జారీ చేసింది.
## గణాంకాలు
భద్రాద్రి జిల్లా  వైశాల్యంతో అతిపెద్ద జిల్లా కాగా,  వైశాల్యం కలిగిన రాజన్న జిల్లా అతి చిన్న జిల్లా. హైదరాబాద్, 3,52,69,257 మందితో అత్యధిక జనాభా కలిగి ఉన్న జిల్లా.

## జిల్లాల జాబితా

*మూలం: తెలంగాణ జిల్లాలు* 

## ఇవి కూడా చూడండి
*భారతదేశ జిల్లాల జాబితా
*తెలంగాణ జిల్లాలు (అవిభక్త ఆంధ్రప్రదేశ్)
*ఆంధ్రప్రదేశ్ జిల్లాలు
*ఆంధ్రప్రదేశ్ రెవెన్యూ డివిజన్లు
*ఆంధ్రప్రదేశ్ మండలాలు
*ఆంధ్రప్రదేశ్ పురపాలక సంఘాలు
*తెలంగాణ రెవెన్యూ డివిజన్లు
*తెలంగాణ మండలాలు
*తెలంగాణ పురపాలక సంఘాలు
*జి. డి. పి. ప్రకారం తెలంగాణలోని జిల్లాల జాబితా

## మూలాలు

## వెలుపలి లంకెలు

వర్గం:తెలంగాణ
వర్గం:తెలంగాణకు సంబంధించిన జాబితాలు
వర్గం:తెలంగాణ జిల్లాలు
వర్గం:భారతదేశ జిల్లాల జాబితాలు
వర్గం:జాబితాలు
హైపర్ (సినిమా)

**హైపర్ ** 2016 తెలుగు సినిమా. చిత్ర సంగీతం లహరి ఆడియో ద్వారా విడుదల. 
## విశేషాలు
* న‌టీన‌టులు : రామ్‌, రాశీఖ‌న్నా
* సంగీతం : జిబ్రాన్‌
* దర్శకత్వం : సంతోష్ శ్రీనివాస్‌
* నిర్మాత‌లు : రామ్ ఆచంట‌, గోపీచంద్ ఆచంట, అనిల్ సుంక‌ర‌
* రిలీజ్ డేట్‌ : 30 సెప్టెంబ‌ర్‌, 2016.
## కథ
సూర్య (రామ్).. హుషారైన కుర్రాడు. అందరూ ముద్దుగా సూరి అని పిలుస్తుంటారు. సూరి తండ్రి నారాయణ మూర్తి (సత్య రాజ్) నిజాయితీకి మారుపేరైన ప్రభుత్వ ఉద్యోగి. సూరికి తండ్రంటే ప్రాణం. ఎంతలా అంటే.. గాయమైన, గుండెపగిలినా ‘అమ్మ.. అమ్మ’కు బదులుగా ‘నాన్న నాన్న..’ పిలిచేంత పిచ్చి ప్రేమ. తండ్రిపై ఈగ కూడా వాలకుండా చూసుకునే రకం. ఈ క్రమంలో ప్రేమతో తండ్రికి నరకం చూపించే క్షణాలు కూడా ఉంటాయనుకోండీ! నారాయణ మూర్తి రిటెర్మెంట్ దగ్గర పడిన టైంలో.. రాజప్ప (రావు రమేష్) అనే ఓ మినిష్టర్ నుంచి తలనొప్పి మొదలవుతోంది. వైజాగ్‌లో కట్టే కమర్షియల్ కాంప్లెక్స్‌కు పర్మిషన్ ఇవ్వాలంటూ నారాయణ మూర్తిపై రాజప్ప ఒత్తిడి తెస్తాడు. ఇక, నిజాయితీకి మారుపేరైనా నారాయణ మూర్తి కాంప్లిక్స్ పర్మిషన్ ఇవ్వననడంతో ఇష్యూ కాంప్లికేటెడ్ గా మారుతుంది. ఈ ఇష్యూని తెలుసుకొన్న సూరి చేసిన వ్యవహారాన్ని ఈ చిత్రంలో చిత్రీకరించారు.

## నటులు
*రామ్‌ పోతినేని 
*పోసాని సుధీర్ బాబు
*రాశీ ఖన్నా
*మురళి శర్మ
*సత్యరాజ్
*పెనుమత్స సుబ్బరాజు
*అజయ్ (నటుడు)
* ప్రియాంక నల్కారి

## పాటల జాబితా
* కం బ్యాక్ కమ్ బ్యాక్, రచన: శ్రీమణి , గానం.అనుదీప్ యాజిన్ నజీర్,
*వంపుల దానియా , రచన: భాస్కర భట్ల రవికుమార్, గానం. ధనంజయ్, సింహా, లీప్సిక.
*బేబీ డాల్ , రచన, రామజోగయ్య శాస్త్రి, గానం. అనురాగ్ కులకర్ణి, సాహితి చాగంటి
*నాలో నేనేనా, రచన: శ్రీమణి, గానం. సమీర భరద్వాజ్
*హైపర్ హైపర్, రచన: భాస్కర భట్ల రవికుమార్ , గానం ధనుంజయ్, గీతా మాధురి, లీప్సిక .
*

## మూలాలు

## ఇతర లింకులు

వర్గం:2016 తెలుగు సినిమాలు
మనఊరి రామాయణం

**మనఊరి రామాయణం ** 2016లో విడుదలైన తెలుగు డబ్బింగ్ సినిమా. దీనికి దర్శకుడు ప్రకాష్ రాజ్..దీని నిర్మాతలలో కూడా ప్రకాష్ రాజ్ ఒకడు. 
## విశేషాలు
* దర్శకత్వం : ప్రకాష్‌ రాజ్‌
* నిర్మాత : ప్రకాష్‌ రాజ్‌
* బ్యానర్‌ : ప్రకాష్‌ రాజ్‌ ప్రొడక్షన్స్‌
* సంగీతం : ఇళయరాజా
* విడుదల తేదీ : అక్టోబరు 7, 2016
## కథ
ఊర్లో పరువుగా బతికే వ్యక్తి భుజంగయ్య (ప్రకాష్‌ రాజ్‌). ఇంట్లో, ఊర్లో కూడా భుజంగయ్య పెద్ద మనిషిగా, మంచి మనిషిగా మెలుగుతూ ఉంటాడు. లోలోపల ఎలా ఉన్నా కూడా బయటకు మాత్రం మంచి మనిషిగా కనిపిస్తాడు. అలాంటి భుజంగయ్య కుటుంబంలో తలెత్తిన కలహాల కారణంగా ఒక రోజు రాత్రి తాగి రోడ్డుమీద పడతాడు. అదే సమయంలో భుజంగయ్యకు ఒక వేశ్య తలుగుతుంది. ఆమెపై మోహం కలుగుతుంది. ఆమె వల్ల అనుకోకుండా భుజంగయ్య చిక్కుల్లో పడతాడు. తన పరువును కాపాడుకునేందుకు పడరాని పాట్లు పడుతూ ఉంటాడు. చివరకు భుజంగయ్య పరిస్థితి జరిగిన పరిస్థితిని గూర్చి ఈ చిత్రంలో చిత్రీకరించారు.
## నటులు
*ప్రకాష్ రాజ్
*ప్రియమణి
*రఘుబాబు
*పృధ్వీ రాజ్
*శివాజీరావ్ జాదవ్
*భార్గవి నారాయణ్
## మూలాలు

## ఇతర లింకులు
* ఇంటర్నెట్ మూవీ డాటాబేస్ లో మనఊరి రామాయణం చిత్రం.
* 'మనఊరి రామాయణం' కథ విన్నారా? TNN | Updated: Sun, 25 Sep 2016

వర్గం:2016 తెలుగు సినిమాలు